Za nama je bogat sportski vikend, a obeležila ga je pobeda rukometaša Crvenke, vredna možda opstanka u Super B ligi. U 18. kolu prvenstva u Super B ligi rukometaši Crvenke su pred svojim navijačima pobedili Loznicu sa 24:18, poluvreme 12:7. Bio je to sudar ekipa koje se bore za opstanak, jer samo jedna ekipa ispada. Svsni značaja susreta rukometaši Crvenke su odigrali jedan od boljih mečeva ove sezone i već u 15. Minutu poveli sa 7:2, da bi razliku od pet do osam golova održavali tokom čitavog susreta. Najfikasniji u ekipi Crvenke bio je Bošković sa 6 golova, ali je epitet igrača susreta pripao golmanu Luki Pavićeviću koji je u pojedinim momentima bio nesavladiv. Crvenka je ovom pobedom poslednju poziciju prepustila Loznici, trenutno je jedanaesta sa 10 bodova, a u narednom kolu ide u goste Lavovima u Bačku Palanku.\nŠesnaestu pobedu u nizu ostvarili su sivački rukometaši. Sivac 69 je u šesnaestom kolu prvenstva u Prvoj ligi na gostovanju u Banatskom Karlovcu pobedio domaćina Banatski Karlovac sa 34:26, poluvreme 17:10 za Sivčane. Još jednom su izabranici trenera Branka Žeželja potvrdili svoj kvalitet i ubeležili ubedljivu pobedu. Najefikasniji u redovima Sivca bili su Slavuljica sa 8 i Živković sa 7 postignutih golova. Sivac 69 je prvi na tabeli sa 32 boda, a u narednom kolu dočekuje ekipu Mladost TSK iz Bačkog Jarka.\nNaš drugi prvoligaš, u ženskoj konkurenciji, ekipa Laki iz Crvenke je u 16. kolu prvenstva u Jaši Tomiću izgubila od Proletera iz Zrenjanina sa 33:22. Susret je bio odlučen u prvom poluvremenu, koje su rukometašice Proletera rešile u svoju korist sa 18:9. Najefikasnija u ekipi Laki bila je Dragana Dimitrić sa 6 golova. Mlade crvenačke rukometašice su desete na tabeli sa 8 bodova, a u narednom kolu ekipa Laki dočekuje Temerin.\nFudbaleri Hajduka su u 23. kolu prvenstva u Srpskoj ligi grupa Vojvodina na gostovanju u Sremskoj Mitrovici sa domaćinom Radničkim igrali nerešeno 0:0. Imali su Kuljani svoje šanse da ubeleže pobedu, ali strelci nisu bili raspoloženi, a kada se ne postigne gol, onda se ni pobediti ne može. Hajduk 1912 je drugi na tabeli sa 49 bodova, i utakmicom manje, a u narednom kolu pred svojim navijačima dočekuje ekipu Bratstva iz Prigrevice.\nU 20. kolu prvenstva u Vojvođanskoj ligi fudbaleri Crvenke su ubeležili ubdljivu pobedu. Pred svojim navijačim Crvenčani su pobedili ekipu Poleta iz Karavukova sa 5:0. Golovima Kostića, Milana Subotića iz penala, Marića, Furtule i Faćola fudbaleri Crvenke su već u 20. minutu imali tih 5:0, i zadovoljni tim rezultatom do kraja susreta su samo rutinski odrađivali posao. Crvenka je osma na tabeli sa 26 bodova, a u narednom kolu ide u goste ekipi Budućnosti u Mladenovo.\nFudbaleri Kule su prijatno iznenadili, jer su u susretu 20. kola prvenstva u Somborskoj područnoj ligi na gostovanju u Odžacima pobedili OFK Odžake sa 2:1. Domaćin je prvo poluvreme rešio u svoju korist, ali je napadač Kule Đorđe Bukejlović u drugom poluvremenu sa dva postignuta gola doneo Kuli tri vredna boda. Vredna tri boda osvojili su i fudbaleri Lipara koji su pred svojim navijačima pobedili ekipu Radničkog iz Ratkova sa 3:1. Golove za Lipar postigli su Šegan, Lalić i Mijić iz penala. Rusin iz Ruskog Krstura je na gostovanju u Baču izgubio od Tvrđave sa 2:1, dok je sivački Polet u Bačkoj Palanci izgubio od vodećeg Starog Grada sa 2:0. Rusin je trenutno četvrti na tabeli sa 34 boda, Kula jedanaesta sa 24, Lipar trinaesti sa 20, a Polet petnaesti sa 12 bodova. U narednom kolu Lipar dočekuje ekipu Hercegovca iz Gajdobre, Kula je domaćin ŽAK-a iz Sombora, Rusin će u Ruskom Krsturu ugostiti Slaviju iz Pivnica, a Polet je u Sivcu domaćin OFK Odžacima.\nU 14. kolu prvenstva u Somborskoj međuopštinskoj ligi prvi razred fudbaleri Mladosti su u Kruščiću izgubili od Omladinca iz Bukovca sa 1:0. Kruščićani su deseti na tabeli sa 12 bodova, a u narednom kolu idu u goste ekipi Dunava u Bačkom Monoštoru.\nKošarkaši Hajduka su u 24. kolu prvenstva u Prvoj srpskoj ligi su pred svojim navijačima u Kuli pobedili ekipu Akademika iz Srbobrana sa 89:45. Rezultat najrečitije govori o odnosu snaga na terenu. Košarkaši Hajduka su trenutno sedmi na tabeli sa skorom od 12 pobeda i 12 poraza, a u narednom kolu idu u goste ekipi Železničara u Inđiju.


Amerika reagovala na Tačijevu izjavu - Sputnjik Srbija\n02:10 23 Januar 2021\nAmerika reagovala na Tačijevu izjavu\n16:06 31.05.2019 (osveženo 16:47 31.05.2019) Preuzmite kraći link\nSjedinjene Države podržavaju punu primenu svih obaveza preuzetih u skladu s Briselskim sporazumom, poručili su iz Ambasade SAD u Beogradu.\n„To takođe uključuje obaveze koje se odnose na formiranje Zajednice opština sa srpskom većinom“, piše u poruci Ambasade SAD na Tviteru.\nVučić o Tačijevoj izjavi: Ako ne bude reakcije EU, znamo šta nam je činiti\nTa poruka usledila je nakon što je predsednik privremenih institucija u Prištini Hašim Tači juče izjavio da neće dozvoliti formiranje ZSO, jer bi to „značilo formiranje Republike Srpske na Kosovu“.\n„Tačno je da sam se ranije saglasio sa formiranjem Zajednice srpskih opština, ali okolnosti su se promenile i ne možemo to da dozvolimo u zamenu za viznu liberalizaciju“, rekao je Tači, dodajući da takse na proizvode iz Srbije i BiH moraju da ostanu na snazi.\nPredsednik Srbije Aleksandar Vučić istakao je da je apsolutno šokiran činjenicom da EU nije reagovala na izjavu Hašima Tačija da Priština neće sprovoditi u delo ono što je potpisala u Briselu, to jest da neće formirati Zajednicu srpskih opština.\nOn je kazao da se „nada da ćemo danas ili sutra dočekati rekaciju EU“ i poručio da „znamo šta nam je činiti“ ako ta reakcija izostane.


Beta 26. aprila 2017. 16:40\nAmbasador Italije u Srbiji Djuzepe Manco otvorio je danas u Beogradu putujuću izložbu arhivskih dokumenata i fotografija pod nazivom „Sve ujedinjenija EU: Nasledje Rimskih ugovora za današnju Evropu“.\nManco je rekao da je Evropska unija „počela kao san nekolicine“, a „sada je nada mnogih“.\nCilj izložbe u Italijanskom institutu za kulturu povodom 60 godina od potpisivanja Rimskih ugovora je da Evropsku uniju približi gradjanima .\nOn je naveo da će izložba „putovati Srbijom“ i biče postavljena i u Zrenjaninu, Nišu, Novom Sadu, Pirotu i drugim gradovima.\nMiščević je rekla je „obeležavanje 60 godina bilo čega samo po sebi veliki datum“, ali je 60 godina „tako velikog dogadjaja kao što je pokušaj ili nalaženje rešenja za mir u Evropi i istovemeni razvoj daje priliku da budemo ponosniji na činjenicu da prisustvujemo toj šezdesetogodišnjici“.\nOna je kazala da su Rimski ugovori i njihov nastanak jedna od najznačajnijih prekretnica u čitavoj istoriji Evrope i „ono što je dalo mogućnost za neprestani progres“.\n„Osnivači su imali kao ideju par osnovnih stvari: mir i bezbednost, kako ih ostvariti uvodjenjem posebnog načina funkcionisanja. Druga jako važna poruka je da to neće biti ostvareno preko noći. To je proces i to je važna poruka za nas“, rekla je Miščević.\nKetrin Vent je rekla u govoru da joj je „čast da otvori izložbu u ime Evropske unije i dodala da su Rimski ugovori, kojima je posvećena izložba, ujedninili Evropu i doneli mir, prosperitet i bezbednost na kontinentu“.\nVent je rekla da je Srbija „značajan partner“ Unije i da „EU nije kompletna bez Srbije“, i podsetila da je EU „druga globalna ekonomija i lider u investicijama, uključujući i Srbiju“.


Dva zlato i dva srebra za kik boksere Despota – Semendria\nDva zlato i dva srebra za kik boksere Despota\n01. jul 2015. SPORT – Izvor: Naše novine – Proteklog vikenda Niš je bio domaćin Balkanskog prvenstva u kik boksu u seniorskoj i juniorskoj konkurenciji u disciplinama K1, lou kik i kik lajt. U konkurenciji boraca iz Bosne i Hercegovine, Bugarske, Crne Gore, Makedonije, Turske i Hrvatske, borci Kik boks kluba Despot osvojili su četiri medalje.\nZlato je pripalo Danijelu Memedovskom u seniorskoj konkurenciji u kategoriji do 60 kilograma u disciplini lou kik i Milutinu Nikoliću i kik lajtu u kategoriji do 84 kilograma. Memedovski je u finalu pobedio zemljaka Sašu Lalića, dok je Nikolić u polufinalu bio bolji od predstavnika Bugarske, a u finalu je pred njim poklekao reprezentativac Bosne i Hercegovine.\nStefan Gavrilović je u finalu poražen od Bugarina, dok je Nina Pavlović u juniorskoj konkurenciji odlukom sudija 2:1 morala da se zadovolji srebrnom medaljom.\nŠampionat Balkana bio je poslednja provera za sve reprezentativce uoči predstojećeg Evropskog prvenstva za juniore koje se održava u San Sebastijanu u Španiji od 22. do 30. avgusta i za seniorsko prvenstvo koje se održava u Beogradu od 24. do 31. oktobra.\n« Borac 1932 novi član Podunavske okružne lige\nPoverenik: Legitimno interesovanje za ugovor o upravljanju Železarom »


Zbog svinjske kuge preko granice ne može ni sendvič (SRB) – PoljoMagazin\nAfrička kuga svinja na korak je do Srbije i zbog toga su pooštrene kontrole na carini i preporučene mere zaštite na farmam i u lovištima. Bolest je registrovana pre dve godine u Rumuniji, Mađarskoj i Bugarskoj kada je i zabranjen uvoz svinja i svinjskog mesa iz tih zemalja. Najveći rizik kod malih uzgajivača.\nČovek ne može da oboli od virusa afričke kuge svinja, ali može da ga prenese sa zaraženih na zdrave životinje. Za razliku od velikih farmi koje imaju visok nivo zaštite, mali uzgajivači svinja, kakvih je više od 80 odsto u Srbiji, u najvećem su riziku.\nPripremili Marija Miladinović Lisov i dopisnici RTS-a”To je dodatni problem za nas stočare. Od cene, sada se rodio i ovaj problem. Mora se povesti računa o predostrožnosti, merama dezinfekcije”, rekao je Željko Milutinović, proizvođač svinja iz Varne kod Šapca.\n“Velika je opasnost i velika šteta u ekonomskom smislu, ukoliko bi došlo do prenošenja te bolesti na teritoriju naše zemlje. Naš je zadatak da svim silama i našim mogućnostima radimo da se to ne dogodi”, istakao je Jovica Nikolajev, koordinator poslova u carinarnici Vršac.\n“U slučaju da se pojave prerađevine i živo meso, mi ovde na carini oduzimamo i šaljemo na uništenje”, napominje Bogdan Zagorac, šef carinske ispostave na graničnom prelazu Horgoš.\nDivlje svinje su najčešći prenosioci virusa. Na granici sa Mađarskom sprečava ih ograda za migrante. Na ostalim potezima, jedina brana su uzgajivači i lovci.\n“Apelujem i na lovce koji šetaju da svoju obuću ne unose na farme kod svojih domaćih životinja, nego da operu i da ostave gde mi lovci ostavljamo puške”, savetuje lovac Milan Petrović iz Varne.\n“Iznenadno uginuće jedne ili više životinja, apatija, potištenost, visoka temperatura, krvava stolica, neveselost i nestabilnost na nogama”, navodi Marko Ćirić iz Veterinarske stanice Šabac.\n“Ukoliko se utvrdi kod samo jedne svinje postojanje ovog virusa, bukvalno moraju sve svinje na toj farmi da budu uništene”, ukazuje Đurić.\nBiosigurnosne mere koje je država propisala mogu da pomognu da se bolest izbegne.\n“Kontrola ulaska, odnosno prolaska kroz farmu svinja, to se odnosi na radnike, ljude koji posećuju farmu ali i na ljude koji dovoze hranu i ljude koji odvoze svinje sa farme. Suzbijanje miševa, pacova, različitih drugih prenosioca bolesti, takođe moramo onemogućiti prisustvo pasa i mačaka koje su često vidljive na našim farmama svinja”, navodi dr Aleksandar Stanojković sa Instituta za stočarstvo.


Rusija raspoređuje S-400 na Kamčatki - Sputnjik Srbija\n04:34 31 Mart 2020\nRusija raspoređuje S-400 na Kamčatki\n21:50 28.07.2015 (osveženo 16:19 05.10.2015) Preuzmite kraći link\nBorbene jedinice protivvazdušnog raketnog puka na severoistoku Rusije uskoro će stupiti na borbenu dužnost zaštite vazdušnih granica Kamčatke, rekao je načelnik Odeljenja za informacionu logistiku pres-službe Ratnog vazduhoplovstva kapetan prvog ranga Roman Martov.\n„Ovom događaju prethodilo je dobijanje novog naoružanja školskog centra avijacije i protivvazdušne odbrane u gradu Gatčina. Prekvalifikaciju je prošlo više od 200 vojnika jedinice puka. Zatim je dobijena vojna tehnika iz industrijskog sektora, uspešno su izvedena prva gađanja na državnom poligonu Kapustin Jar i železničkim i vodenim transportom izvršena isporuka čitavog kompleksa ZRS S-400 na Kamčatku“, rekao je Martov.\nPrema njegovim rečima, sada su tehnika i naoružanje raspoređeni na pozicijama protivvazdušno raketnih divizija u rejonu gradova Petropavlovsk Kamčatski, Jelizovo i Viljčinsk.\n„Nakon izvođenja rutinskih radova, borbene jedinice i komanda ZRS S-400 stupiće na borbenu dužnost za očuvanje vazdušnih granica severoistoka Rusije“, rekao je vojni zvaničnik.


Beograd, 22. Februar 2016. PR Objave: Najava -\nStudentska organizacija AIESEC te poziva da se prijaviš za stručne prakse, koje se organizuju u inostranstvu. Da li znaš šta kompanije ocenjuju prilikom selekcije? 88% poslodavaca ocenjuje efektivnu komunikaciju, 80% vaš rad u timu, proaktivnost i orijentaciju ka rezultatima. Danas, kada poslodavci traže praktično iskustvo od kandidata, stručna praksa i internacionalno okruženje predstavljaju tvoju odskočnu dasku za uspešnu karijeru.\nStudentska organizacija AIESEC te poziva da se prijaviš za stručne prakse, koje se organizuju u inostranstvu\nPrezentacija praksi u inostranstvu održaće se u četvrtak (25.02.2016.) na Fakultetu organizacionih nauka u Beogradu sa početkom u 20h u sali 015. Ukoliko želiš da obezbediš svoje mesto na ovom događaju, popuni prijavu: https://podio.com/webforms/14980683/1004636\nAko si student završne godine/apsolvent/master, I želiš da se lično I profesionalno usavršis, ne propusti ovu priliku, prijavi se za praksu već danas!\nAIESEC je globalna mreža studenata koja razvija liderski potencijal mladih i pozitivno utiče na društvo. Prisustvom u preko 120 zemalja sveta, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno odgovornih projekata, AIESEC pruža mladima jedinstvenu mogućnost za lični i profesionalni razvoj. Za više informacija posetite http://aiesec.rs/ i https://www.facebook.com/AIESECserbia\nstudenti, prijava, strucna praksa, aiesec


Pro Reko kreće sa pripremama za Ligu šampiona - Filip Filipovic Oficijalni sajt\nPro Reko kreće sa pripremama za Ligu šampiona\nVaterpolisti Pro Reka i grčkog Olimpijakosa odigraće 16. oktobra prijateljsku utakmicu u okviru prvog Memorijalnog turnira “Antonio Ferro”.\nAntonio Fero bio je predsednik Pro Reka u dva navrata. Prvo od 1954. do 1962. godine, a posle od 1968. do 1978. i smatra se jednim od najistaknutijih u istoriji slavnog kluba.\nMeč će biti odigran 16. oktobra od 20 časova na najvećem bazenu u Đenovi, gde je nekada Pro Reko igrao utakmice Lige šampiona. Trener Amadeo Pomilio će moći da računa i na igrače koji ne igraju u domaćim takmičenjima, Filipa Filipovića, Andriju Prlainovića i Duška Pijetlovića.\nEvropskom šampionu u ponedeljak u goste stižu reprezentacija Italije i Nemačke, kao i ekipa Olimpijakosa, pa će se timovi od ponedeljka do srede kroz turnir pripremati za novu sezonu u Ligi šampiona.


Pet aukcijskih prodaja državnih hartija od vrednosti › Made-in-Germany.rs\nUprava za javni dug Ministarstva finansija najavljuje da će u januaru organizovati pet aukcijskih prodaja državnih hartija od vrednosti, a ukupan iznos ponuđenih vrednosnih hartija biće 33 milijarde dinara i 100 miliona eura.\nPrva aukcija zakazana je za 6. januar, kada će na prodaju biti ponuđeni pedesettronedeljni zapisi u vrednosti od 10 milijardi dinara.\nZa drugu aukciju termin je 8. januar, kada je zakazana prodaja dvogodišnjih obveznica u ukupnom iznosu od 10 milijardi dinara.\nAukcija tromesečnih zapisa u vrednosti od tri milijarde dinara biće organizovana 15. januara.\nTrogodišnje obveznice denominovane u eurima u ukupnom iznosu od 100 miliona eura naći će se na aukcijskoj prodaji 21. januara.\nI peta prodaja pedesettronedeljnih zapisa u vrednosti od 10 milijardi dinara planirana je za 27. januar, prenosi agencija „Beta“.\nProdaja zemljoradničke zadruge „Lunovo selo“\nOd MiG na 05/01/2015 / Finansije, Trgovina / Ostavite komentar


Stiže novi strani investitor! Odbornici usvojili plan detaljne regulacije za Severnu zonu II - Radio televizija Pančevo\n13. septembra 2019. 13. septembra 2019. 0431\nMilenko Čučković obavljaće funckiju većnika za socijalna pitanja i zapošljavanje, dok je vd mandat direktoru Arhiva Mirku Rupiću produžen na još godinu dana. Došlo je i do kadrovskih promena u pojedinim domovima kulture u selima, a sigurno dve najvažnije tačke koje su obeležile sednicu Skupštine Grada jesu rebalans i usvajanje plana detaljne regulacije za Severnu zonu II.\nOdbornici Skupštine grada Pančeva usvojili su i plan detaljne regulacije za područje Severne industrijsko – poslovno – proizvodne zone II. Ovo se odnosi na područje od 22,6 hektara, koje se nalazi preko fabrike „ZF“.\nKako je gradonačelnik Saša Pavlov naglasio ovo je novi plan koji je donet, jer se javio još jedan investitor iz Nemačke. On je podvukao da će njegova ulaganja biti veća nego fabrike „ZF“. Takođe, objasnio je i zašto je bitan plan detaljne regulacije i predočio podatke NSZ-a od kada je ova vlast stupila na snagu.\nTreći ovogodišnji rebalans budžeta Grada Pančeva usvojen je na Skupštini. On će sada iznositi pet milijardi i 803 miliona dinara i uvećan je za više od 17 miliona dinara. Sredstva će biti namenjena za pohađanje dece u privatnom vrtiću, rekao je Predrag Živković, zamenik gradonačelnika. Ovim rebalansom smanjen je i budžetski deficit i sveden na 9,91 odsto.\nUsvojen je i predlog odluke o utvrđivanju Projekta za izgradnju kompleksa filmskog studija.\nNa današnjoj sednici lokalnog parlamenta na mesto većnika za socijalna pitanja i zapošljavanje imenovan je Milenko Čučković, Mandat vršioca dužnosti direktora produžen je Mirku Rupiću u Arhivu, kao i u pojedinim seoskim domovima culture i jkp-ovima. Negde je došlo i do promena.


AMSCG: U planinskim predjelima i preko prevoja moguća poledica, magla na sjeveru - Montenegro magazin\nHladno januarsko jutro uslovilo je da se saobraćaj u nižim predjelima odvija po suvim kolovozima a na putevima u višim planinskim predjelima i preko prevoja moguća je pojava poledice. Magla smanjuje vidljivost mjestimično po kotlinama u sjevernim predjelima. Neophodna je oprezna vožnja prilagođena uslovima i stanju na putu i poštovanje pravila saobraćaja, saopšteno je iz Auto moto saveza Crne Gore.\nU vremenskom periodu od 15. 11. 2019. godine do 31. 03. 2020. godine upotreba zimske opreme je obavezna na putevima gdje je to naznačeno saobraćajnom signalizacijom bez obzira na vremenske uslove.\nZbog izvođenja bušačko-minerskih radova u sklopu rekonstrukcije regionalnog puta R-3, dionica Pljevlja-Metaljka, postavljena je saobraćajna signalizacija. Obustava saobraćaja će biti u terminima od 09.00 do 11.00 i od 13.00 do 15.00 sati.\nZbog izvođenja radova na rekonstrukciji regionalnog puta Krstac-Ivanova korita, dionica Međuvršje-Ivanova korita, doći će do promjene režima saobraćaja sa dvosmjernog na jednosmjerni kao i potpune obustave saobraćaja za sve vrste vozila od 18. 01. 2020. godine do 18. 02. 20120. godine, u terminima od 09.00 do 12.00 i od 14.00 do 17.00 sati.\nZbog izgradnje zidova (W12 I W15 K1)u sklopu rekonstrukcije puta Lubnice-Jelovica, odobrava se potpuna obustava saobraćaja u terminu od 08.00 do 17.00 sati.\nPrivremeno se od 16. 01. 2020. godine do 24. 01. 2020. godine, zbog ispitivanja kvaliteta betona na mostovima na magistralnom putu M-2, Podgorica-Kolašin, odobrava promjena režima saobraćaja sa dvosmjernog na jednosmjerni na mjestu izvođenja radova, uz obavezno postavljanje saobraćajne signalizacije.\nZbog izvođenja radova na rekonstrukciji magistralnog puta M-21 Barski Most-Ribarevine, dionica obilaznica Bijelo Polje-Ribarevine, doći će do promjene režima saobraćaja sa dvosmjernog na jednosmjerni a na snazi su povremene obustave saobraćaja ne duže od 15 minuta.\nNa magistralnom putu M-4 dionica Podgorica-Božaj, zbog izvođenja radova na izgradnji kružne raskrsnice u Tuzima, postavljena je privremena saobraćajna signalizacija.\nOd 10. 12. 2019. godine do završetka radova odobrava se postavljanje privremene saobraćajne signalizacije, zbog izvođenja radova na izgradnji kružne raskrsnice kod stare zgrade opštine Tivat na magistralnom putu M-11, dionica Lepetani-Tivat.


Poljski predsednik spreman da potpiše dalje restrikcije abortusa\n► Poljski predsednik spreman da potpiše dalje restrikcije abortusa\nPredsednik Poljske Andžej Duda izjavio je da je spreman da potpiše zakon o daljim zabranama abortusa u ionako jednom od najrestriktivnijih zakona o veštačkom prekidu trudnoće u Evropi i onemogući Poljakinjama da prekinu trudnoću ako bi plod bio teško oštećen ili bi kratki život novorođenčeta zbog oboljenja proticao u neizrecivoj patnji.\n"Potpisaću zabranu abortusa pre svega imajući na umu decu sa Daunovim sindromom. Ta deca, ako uspeju da prežive i roditelji se ne odluče na abortus koji im sada predlažu, izuzetno su sretna. Neprihvatljivo je da u današnjoj Poljskoj mogu da ih ubijaju. Oni su sjajni ljudi koji mogu da učine mnogo dobrog sa svojim životom", kazao je predsednik Duda u intervjuu koji danas objavljuje Gošć njeđeljnji.\nPo važećem zakonu iz 1993. godine žena ima pravo da prekine trudnoću isključivo u tri slučaja - kada je teško deformisan ili neizlečivo oboleo plod, kada trudnoća ugrožava zdravlje i život majke i kada je posledica krivičnog dela, silovanja.\nPosle predloga potpune zabrane prošle jeseni na ulice su izašle stotine hiljada Poljakinja širom zemlje, pa se lider vladajuće stranke Pravo i Pravda Jaroslav Kačinjski uplašio i predlog o potpunoj zabrani je povučen iz parlamenta.\nKačinjski je tada dana najavio da će nastojati da se zabrani abortus u slučaju teških deformiteta ili oboljenja, kako bi država naterala sve Poljakinje, pa i ateiste da to dete unapred osuđeno na smrt rode, kako bi moglo da bude kršteno i sahranjeno kako nalaže hrišćanska vera.\n"Nastojaćemo da se i slučajevi jako teških trudnoća, kada je beba osuđena na smrt, jako deformisana ipak završe porođajem kako bi to dete mogli da krste, shrane, da dobije ime. Želimo da to bude moguće i zahvaljujući pomoći iz javnih sredstava. Naravno govorim samo o slučajevima komplikovanih trudnoća kada nije ugroženo zdravlje ni život majke", kazao je tada Kačinjski.\nPoljska katolička inicijativa Zaustavi abortus već prikuplja potpise za predlog izmena zakona kojima bi se proširile zabrane abortusa, međutim, Poljakinje koje su izašle početkom meseca na ulice na godišnjicu velikog protesta prikupljale su potpise pod svoj predlog zakona o veštačkim prekidima trudnoće koji bi im dao prava kakva ima većina Evropljanki, da do 12. nedelje odlučuju same da li će prekinuti trudnoću a kasnije da se rukovode zdravstvenim razlozima.\nInicijativa Spasavajmo žene 2017 takođe u svom predlogu zakona zahteva da Poljakinjama budu široko dostupna sredstva zaštite od neželjenog začeća.


Redak snimak erupcije ledenog vulkana Big Ben (VIDEO) - National Geographic Srbija\nČlanovi ekspedicije u Južnom okeanu imali su priliku da vide retku erupciju subantarktičkog vulkana koji je smešten na zabačenoj teritoriji Australije.\nOBJAVLJENO: 06. 02. 2016.\nOvaj redak trenutak ovekovečili su članovi ekspedicije profesora Majka Kofina, geologa Univerziteta u Tanzaniji, tokom svog istraživanja podvodnih vulkana i njihove eventualne sposobnosti da održavaju život izbacujući veće količine gvožđa.\nPročitajte: Grad koji leži na više od pedeset vulkana\nKako prenosi britanski "Gardijan", Kofin i njegove kolege su primetili da iz velike ledene kupe na ostrvu Herd izlazi dim.\nBig Ben i Herd nalaze se oko 4.000 kilometara od kopna, a ovaj vulkan je druga najviša tačka Australije. Big Ben je odnedavno počeo da pokazuje znake aktivnosti, te je ubrzo iz njega počela da kulja lava.\nInače, zanimljivo je da je Big Ben eruptirao čak tri puta od 2000. godine, ali erupcija nijednom nije zebeležena kamerom\nZemlja Vulkani Priroda Prirodne lepote Australija Zemlja Zanimljivost Fenomeni Geologija


Kompanija "Mint" gradi pogon u Loznici\nKompanija „Mint“ gradi pogon u Loznici\nBy Bojana Jokic\t02/04/2019 27 aprila, 2019 No Comments\nDanas će u Loznici biti položen kamen temeljac za pogon kompanije „Mint“ iz sektora automobilske industrije. U nju bi prema ranijim najavama trebalo da bude uloženo 100 miliona evra i da bude 1.000 zaposlenih.\nU toku posete Loznici u okviru kampanje „Budućnost Srbija“, predsednik Vučić izjavio je da dolazak kompanije „Mint“ u Loznicu znači veliku stvar i pomoć ljudima u Podrinju.\nProšle godine Goran Knežević, ministar privrede je u ime Vlade Srbije potpisao okvirni sporazum kojim se predvida otvaranje novog pogona fabrike u Loznici.\nKako je tada saopšteno iz Ministarstva privrede, kompanija „Mint automotiv Jurop“ se sporazumom opredelila da u novi pogon u Loznici, gde ce proizvoditi aluminijumske krovne nosače, obloge za vozila, aluminijumske okvire za vrata i akumulatore, uloži 100 miliona evra i zaposli 1.000 radnika.\nOva investicija će biti realizovana u više faza.\n„Mint“ svojim proizvodima snabdeva glavne proizvođače automobila koji imaju više od 80 odsto udela na globalnom tržištu, a izvozi u Australiju, Evropu, Severnu Ameriku, Japan i jugoistočnu Aziju.


SPC i “strani plaćenici”\nDobronamerno etiketiranje i targetiranje\nInformativna služba Srpske pravoslavne crkve (SPC) uputila je “dobronamernu poruku nedobronamernim medijima” u kojoj ih naziva stranim plaćenicima i optužuje da projektuju i kreiraju podele u crkvi.\nRazlog za ovakvu reakciju vrha SPC-a bili su tekstovi dnevnih novina “Danas” i “Nova” i prilozi pojedinih televizija povodom pisma koje je Sinod uputio episkopima, u kome im se skreće pažnja da im je zabranjeno učešće u političkim nadmetanjima i davanje podrške strankama i kandidatima.\nJavnost je kao prvoprozvanog prepoznala vladiku Grigorija, zbog nedavne javne podrške kandidaturi Vladete Jankovića u Beogradu, ali i ranijih kritičkih izjava o vlasti Aleksandra Vučića. Nezavisni mediji su skrenuli pažnju na pojavljivanje patrijarha Porfirija u predizbornom spotu vladajuće partije, a i činjenicu da su partijarh i mnogi episkopi stalni dekor u funkcionerskoj kampanji predsednika države i drugih javnih funkcionera.\nTo je očigledno razljutilo vrh SPC-a i usledilo je saopštenje nalik naprednjačkim, u kom se konstatuje da su neki “nedobronamerni mediji” pokušali da “reanimiraju klinički mrtav narativ o zlom i konzervativnom Svetom sinodu koji ugrožava ljudska, politička i građanska prava mladih, savremenih, lepih sveštenika”.\n“Mi im, potpuno dobronamerno, skrećemo pažnju da je ovaj narativ, bez obzira na to šta od njih očekuju strani naručioci i finansijeri, mrtvorođenče i da moraju biti mnogo kreativniji da ne bi izgubili posao”, poručuju iz SPC-a i saopštenje zaključuju sa “sapienti sat”, što će reći – pametnome dosta.\nZipa tebra – Sićve TV\nPored Aleksandra Vučića, čijim imenom su nazvali sve svoje izborne liste, naprednjaci u predizbornoj kampanji ističu i vanstranačke ličnosti koje su kandidovali, počev od prvoplasiranih – neurohirurškinje dr Danice Grujičić, matematičara Stojana Radenovića, molekularne biološkinje Jelene Begović i glumca Laze Ristovskog, a za beogradske izbore fokus su stavili na novu naprednjačku zvezdu Aleksandra Šapića.\nPrepoznatljivih lica vlasti nema u spotovima i na bilbordima, niti se bilo ko od njih samopromoviše, osim Gorana Vesića, zamenika gradonačelnika Beograda i nedavno izabranog zamenika šefa Izbornog štaba SNS-a, koji ne staje sa ličnom promocijom uprkos činjenici da je Šapić preuzeo prestoničku kampanju.\nI ne samo da ne posustaje, već ličnu kampanju širi na nove platforme. Prvi je od političara nedavno otvorio nalog na društvenoj mreži Tik Tok, pa je prošle nedelje počeo dnevno da odgovora na Tviteru na pitanja građana, a pre neki dan je na Jutjubu pokrenuo svoj televizijski kanal – SIĆVE TV.\nSada svakodnevno uživo možemo da pratimo kako pre posla Vesić ispija kafu i prelistava novine u omiljenom restoranu, a potom i kako “rešava probleme” u Žarkovu, Novom Beogradu i drugim lokacijama u glavnom gradu.\nSve u svemu – zipa Gangula, tu je Sićve!\nI dalje pri dnu evropske tabele\nI u ovogodišnjem izveštaju organizacije Fridom haus (Freedom House), Srbija se našla među zemljama sa najvećim padom kvaliteta političkih i građanskih sloboda i označena je kao delimično slobodna država.\nZa ukupan kvalitet demokratije Srbija je ove godine dobila 62 poena od 100, što je za dva boda manje od prošle godine, a i tada je konstatovano da u poslednjih nekoliko godina “vladajuća Srpska napredna stranka konstantno ugrožava politička prava i građanske slobode, vršeći pritisak na nezavisne medije, političku opoziciju i organizacije civilnog društva”.\nPredsednik Srbije i SNS-a Aleksandar Vučić odgovorio je kako je “važno da ljudi znaju ko su vlasnici Fridom hausa” i dodao da mu je “žao što mediji koji vode brutalne kampanje protiv njega nisu primetili novi izveštaj britanskog ‘Ekonomista’ koji je objavio da je Srbija najznačajnija demokratija na Zapadnom Balkanu”.\nA “Ekonomist” je nedavno, da podsetimo, objavio Indeks demokratije za 2021. godinu, u kome je naša država svrstana u kategoriju “nepotpunih demokratija”, što je bolje od kategorija “hibridni režimi” i “autoritativni režimi”, ali je i takva Srbija i dalje pri dnu evropske tabele.\nValjevci zimi vide šta udišu\nValjevske ekološke organizacije ove zime glasno upozoravaju da je vazduh u njihovom gradu tokom grejnih meseci među najgorim u Srbiji i Evropi iznoseći podatke da je u prošloj godini u Valjevu registrovano 152 dana sa prekoračenjem granične vrednosti suspendovanih čestica (smeša dima, čađi, kiseline i pojedinih teških metala), a od početka ove godina svakog dana je zabeleženo po nekoliko puta više PM10 i drugih štetnih čestica u vazduhu od dozvoljenog maksimuma.\nTokom zimskih meseci najveći zagađivači su hiljade ložišta na drva i ugalj u domaćinstvima, te kotlarnica fabrike “Krušik”, koja dnevno sagori više od 50 tona lignita bez ikakvih filtera na dimnjacima, a Ministarstvo odbrane, i pored obećanja, i dalje nema novca za sanaciju.\nEkolozi iz Valjeva, okupljeni u neformalnom “Savetu za čist vazduh”, podsećaju da je Svetska zdravstvena organizacija izvestila kako je petina od ukupnog broja preranih smrti koje se mogu pripisati uticaju zagađenog vazduha u Srbiji registrovana u Valjevu, a to je više od 220 preminulih svake godine.\nPredložili su prošle godine gradskoj vlasti set mera za smanjenje zagađenja vazduha i zaštitu zdravlja ljudi, pre svega da građani budu blagovremeno obaveštavani o koncentracijama opasnih materija, ali im je gradonačelnik Valjeva Lazar Gojković (SNS) odgovorio da Valjevci o tome već dovoljno znaju.\nIli, drugačije rečeno: kako ne bi znali za zagađenje vazduha kad ga bukvalno i vide.\nNagrada Jeleni Jorgačević Kisić i nedeljniku “Vreme”\n“Susreti na porušenim mostovima”\nŽiri u sastavu Jelena Obućina (Newsmax Adria), Tamara Skrozza (FoNet) i Milivoje Mihajlović (RTS) ocenio je tekst Jelene Jorgačević Kisić “Susreti na porušenim mostovima” kao najbolji u svojoj kategoriji. Tekst je nastao u saradnji sa Fondacijom Hajnrih Bel.\n“Nagradu posvećujem ljudima na Kosovu i Metohiji koji se trude da nešto promene i izgrade u jednom duboko ranjenom društvu, ljudima čiji se glas i u ovdašnjoj i u tamošnjoj javnosti skoro uopšte ne čuje, a trebalo bi da bude među najglasnijima”, kaže Jelena Jorgačević Kisić.\nKako je istaknuto na dodeli nagrade, medijska slika o Albancima i Srbima je po pravilu crno-bela i ono što se objavljuje o “drugoj strani” uglavnom je negativno. Priče o svakodnevnom životu i mirnom suživotu najčešće ostaju neispričane. Taj narativ samo reprodukuje i jača preovlađujuće percepcije i predrasude.\nŠta god i kako god da se kosovski čvor raspetlja – jedna se stvar nikada neće promeniti. Srbi i Albanci će večito biti jedni drugima komšije, za nadati se, dobre komšije spremne da jedni drugima priskoče kada zatreba, da popiju kafu i pričaju o boljem sutra za svoju decu.


f Predstavnici sekretarijata na otvaranju reciklažnog kompleksa kompanije Miteco - Arhus Centar Subotica\nPredstavnici sekretarijata na otvaranju reciklažnog kompleksa kompanije Miteco\nPredstavnici Pokrajinskog sekretarijata mr Tatjana Đurić i Svetlana Marušić prisustvovale su svečanosti povodom 50 godina od osnivanja prve otkupne stanice za sekundarne sirovine kompanije Miteco u beogradskoj opštini Rakovica i svečanom predstavljanju reciklažnog kompleksa.\nSvečanosti su prisustvovale brojne zvanice iz resornog Ministarstva, državnih, javnih institucija, evropske federacije za upravljanje otpadom FEAD, Privredne komore Srbije, kao i mnogi privredni subjekti.\nTokom svečanosti dodeljene su plakete i povelje institucijama i pojedincima u oblasti zaštite životne sredine. Ispred Pokrajinskog sekretarijata povelju I plaketu primila je mr Tatjana Đurić, pomoćnik pokrajinskog sekretara.\nZvanice su obišle reciklažni kompleks koji čine transfer stanica za industrijski i opasan otpad, novi pogon za reciklažu i mobilni pogon za remedijaciju zagađenih lokacija PCB-em. Kompleks je izgrađen na temeljima prve otkupne stanice za sekundarne sirovine u beogradskoj opštini Rakovica, osnovane pre 50 godina.\nNakon obnove starog pogona u Rakovici, napravljen je novi pogon za reciklažu u kome će se vršiti reciklaža velikih industrijskih mašina (transformatori, motori, generatori) kojima je istekao rok trajanja.\nTakođe, pogon će zajedno sa transfer stanicom za opasan otpad i mobilnim pogonom za remedijaciju zagađenih lokacija PCB-em, omogućiti pružanje usluga integralnog upravljanja otpadom i doprineti stvaranju ambijenta za privlačenje stranih investitora.


U subotu penzioneri obavili kupovinu - YU ECO RTV\nNaslovna / Društvo / U subotu penzioneri obavili kupovinu\nGoran 6 априла, 2020\tDruštvo Napiši komentar 57 Pregledi\nSubotički penzioneri iskoristili su, u subotu, svoje pravo da izađu iz domova u cilju obavljanja kupovine, a naši najstariji sugrađani najviše su kupovali osnovne životne namirnice, poput brašna, šećera i kvasca, te sredstva za ličnu higijenu. Sugrađani stariji od 65 godina, koje smo pitali, kažu da su i ove subote rafovi u marketima bili puni, kao što je bio slučaj i prethodnioh nedelja.\nProtekle subote, svoja vrata za sugrađane starije od 65 godina, već treći put zaredom otvorila je i kompanija Univerexport. Iz ove komanije poručuju da su naše najstarije sugrađane dočekali puni rafovi i dodaju da je primetno da kupovina raste u odnosu na prvu nedelju kada su penzioneri imali pravo da izađu iz domova i obave kupovinu. I protekle subote najviše se kupovao kvasac i toalet papir.\nPodsećamo sugrađani stariji od 65 godina umesto u nedelju, pravo na kupovinu imali su u subotu, u periodu od 4 do 7h. Kako kažu iz subotičkih marketa, penzioneri su adekvatnmo odgovorili na apele i preporuke o minimalnoj distanci od 2 metra.\nPrethodna Svetski dan stonog tenisa\nSledeća Info blok 06.04.2020.


Tanjug 9. maja 2022. 16:35\nBEOGRAD – Kanadsko-srpsko poslovno udruženja Kensi (CANSEE) počelo je danas u Beogradu dvonedeljnu obuku za poslovne lirede „Leaders“ u saradnji sa ambasadom Kanade, Privrednom komorom Srbije i poslovnom školom Ajvi (Ivy) Univerziteta Zapadnog Ontarija.\nTokom narednih petnaestak dana šestoro predavača iz Kanade obučavaće 45 polaznika iz Srbije savremenom liderstvu i raditi sa njima na rešavanju konkretnih problema u biznisu.\nIzvršna direktorka Kansija Mirjana Dončić Biton izjavila je da se udruženje bavi pospešivanjem poslovnih odnosa Kanade i Srbije, ali su shvatili da je edukacija način sticanja liderstva i napredovanja u poslu.\n„Zahvaljujući partnerstvu sa ambadsadom Kanade i PKS-om smo omogućili da potpuno besplatno 45 polaznika pohađa ovaj vrhunski mini NBA program. U dve nedelje će biti stavljeno sve što je potrebno da vodite jedan uspešan biznis“, navela je Dončić Biton.\nDodala je da će posebna pažnja na predavanjima i u praktičnom radu biti posvećena praktičnim situacijama iz pandemijske krize.\nNaglasila je da se radi u grupama i da će nakon dve nedelje svako morati da predstavi svoju ideju za unapređenje poslovanja. Ona je rekla i da je od 75 prijavljenih 45 izabrano po tome da li poseduju preduzetnički duh, imaju li želju da napreduju ili već imaju iskustva u biznisu.\nAmbasador Kanade Džajlz Norman rekao je da program „Leaders“ postoji od 1991, a u Srbiji se realizuje poslednjih šest godina, da je broj polaznika gotovo udvostručen, te da je ideja da poslovni ljudi dele svoja liderska iskustva, veštine i da kanadski poslovni lideri prenesu to svojim kolegama u Srbiji, ali i dobiju uzvratno isto to“, rekao je Norman.\nDirektorka Poslovne akademije PKS Mirjana Kovačević rekla je Komora podržava povezivanje privrede sa različitim fondovima i novim tržištima, digitalizaciju, razvoj startapa, promociju preduzetničkog duha i neprestani razvoj ljudskih resursa kroz razvojne biznis programe.\nIstakla je da PKS u proseku nudi 300 obuka godišnje, koje završi oko 15.000 učesnika, te da je ovo šesti put da se organizuje ovakav trening.\nJedan od polaznika Stefan Gajić kaže da njegova kompanija namerava da napravi digitalnu platformu za povezivanje srpskih radnika u IT sektoru sa srpskiim kompanijama iz dijaspore i sa stranim firmama, a Ema Đurović, student menadžmenta na Univerzitetu „Metropoliten“, prijavila se po preporuci svojih profesora i kaže da želi da uči o savremenom liderstvu.


Iznimno sam počašćen što je Ohridska akademija za humanizam uvrstila moje ime u ovu nagradu ogromnog prestiža, koja je do sada bila dodijeljena ličnostima koje su ostavile dubok trag u svjetskoj povijesti humanizma\nDobitnik Svjetske nagrade za humanizam za 2021. godinu kojom Ohridska akademija za humanizam slavi ime Sv. Klimenta na svim svjetskim meridijanima je akademik Abdulah Šarčević, redovni član Akademije nauka i umjetnosti BiH, jedan od vodećih filozofa i mislilaca na Balkanu i šire u Evropi, saopćeno je iz Akademije nauka i umjetnosti BiH.\nU pismu upućenom predsjedniku internacionalnog žirija, ambasadoru Jordanu Plevnešu, profesor Abdulah Šarčević ističe :\n“Iznimno sam počašćen što je Ohridska akademija za humanizam uvrstila moje ime u ovu nagradu ogromnog prestiža, koja je do sada bila dodijeljena ličnostima koje su ostavile dubok trag u svjetskoj povijesti humanizma. S velikom radošću vam potvrđujem svoj dolazak u Ohrid na prijem ovog visokog priznanja.“\nSvečana ceremonija dodjele nagrade održat će se 18, januara u kući Uranija MANU. Prigodni govor u čast Šarčevića će održati Jordan Plevneš i akademik Georgi Stardelov, zato što je početak Šarčevićeve univerzitetske karijere vezan za Filozofski fakultet u Skoplju, nakon čega produžava rad u Sarajevu, Zagrebu i na više evropskih i američkih univerziteta.


Za sve đake petake Savet za saobraćaj daruje svetla -\nZa sve đake petake Savet za saobraćaj daruje svetla\n20 октобра, 2021 20 октобра, 2021 Kovačica info\t0 Comments\tkovacica, savet za saobracaj\nOpština Kovačica i Savet za bezbednost u saobraćaju već imaju brojne aktivnosti kojima mogu da se pohvale, jedna od njih, organizuje se već drugu godinu za redom a odnosi se na predavanje koje je namenjeno đacima petog razreda.\nSvi đaci opštine Kovačica koji pohađaju peti razred u isto vreme imaće predavanje na temu bezbednosti u saobraćaju. Ono će i ove godine biti organizovano putem Zoom aplikacije i realizovano sutra u saradnji sa školama i Agencijom za bezbednost u saobraćaju.\nPored ovog, održaće se i predavanje u Gimnaziji Mihajlo Pupin u Kovačici, takođe u organizaciji Saveta za bezbednost u saobraćaju opštine Kovačica.\nKao nagradu ali i motivaciju da učestvuju u narednim aktivnostima, Savet je za petake obezbedio svetla za bicikle.\nPodsetimo, prethodno je Savet za bezbednost u saobraćaju podelio sedišta za bebe, obezbedio poligon za vrtić u Kovačici, obezbedio pešačke dozvole za decu u vrtićima, podelio prsluke i knjige kako na srpskom tako i na drugim jezicima u zvaničnoj upotrebi u Kovačici…\n← Lekari apeluju: vakcinišite se! Uvode se kovid propusnice\nNotar i u Kovačici →\nSutra podela nagrada po konkursu Šta znaš o saobraćaju – ovo su nagrade\n22 децембра, 2020 22 децембра, 2020 Kovačica info\t0\n17 децембра, 2018 17 децембра, 2018 Kovačica info\t0


Kancelarija za KiM: Izgorela kuća porodice Mihajlović u selu kod Vučutrna\nKancelarija za KiM: Izgorela kuća porodice Mihajlović u selu kod Vučitrna\nVesti Autor:Beta13. dec. 202011:39 > 11:47\nU selu Grace u opštini Vučitrn jutros je izgorela kuća osmočlane porodice Mihajlović, saopštila je Kancelarija Vlade Srbije za Kosovo i Metohiju i navela da je odmah preduzela mere kako bi se toj porodici pomoglo.\nPožar je, kako je utvrđeno, izbio usled kvara na instalacijama, a Kancelarija je u saradnji sa Privremenim organom u opštini Vučitrn, pronašla najadekvatniji način da se pomogne porodici Milana Mihajlovića, koja je privremeno smeštena u drugi dom.\nPorodica Mihajlović moći će da računa na svu potrebnu pomoć, a u narednih nekoliko dana počeće i renoviranje kuće, istakla je Kancelarija i dodala da je svesna teških uslova u kojima žive Srbi u selima između Kosovske Mitrovice i Prištine i da će nastaviti da pomaže sunarodnicima u tom delu Kosova.\nKancelarija za Kosovo i MetohijuKosovopožar


Vesti online / Vesti / Ex YU / Zaev spreman na promenu imena Makedonije zbog ulaska u NATO\nZaev spreman na promenu imena Makedonije zbog ulaska u NATO\n- Postoje dva načina - ili rešenje problema, ili da pod privremenim pozivom uđemo u NATO, a da predložimo pregovore sa Grčkom, zbog problema koji Grčka ima sa našim ustavnim imenom, za integraciju u EU. Oni znaju da za nas postoji podjednaka težnja ka EU - izjavio je Zaev u intervju MRT.\nMakedonija se pridružila tzv. "akcionom planu za pripremu članstva u NATO-u" 2009. godine.\nDanas je šef makedonske vlade saopštio da očekuje u narednim mesecima posetu Skoplju generalnog sekretara NATO-a Jensa Stoltenberga koji "otvara vrata državi za punopravno članstvo u Severnoatlantskoj Alijansi".\nEX YU "Hitna akcija NATO, uklanjanje Makedonije iz ruske slagalice"


REC Vijesti: Imenovan novi Izvršni direktor REC-a\nRegionalni centar za okoliš za Centralnu i Istočnu Evropu (REC) objavio je danas da je gospodin Mihail Dimovski (iz Bivše Jugoslovenske Republike Makedonije), novi Izvršni direktor, čiji angažman počinje 1. februara 2017. godine.\n“Dimovski posjeduje vještine i znanja, koja su neophodna za strateške izazove i prilike za Regionalni centar za okoliš u regionu”, ocijenila je Njegova Ekselencija – gospodin Jari Vilen , predsjedavajući Upravnog odbora REC-a, ambasador i šef Delegacije Evropske unije pri Vijeću Evrope, u Strazburu. “Dimovski ima široko znanje, ne samo o regionu već i o REC-u, u kome je proveo skoro 14 godina (od 1999. do 2013. godine), na mjestu rukovodioca i senior eksperta u tematskoj oblasti koja se bavi zakonima i njihovim sprovođenjem i poštivanjem”.\nNovi Izvršni direktor Regionalnog centra za okoliš je izabran jednoglasnom odlukom članova Upravnog odbora REC-a, u temeljnom postupku selekcije. Prije svog povratka u REC, gospodin Dimovski je radio za Autrijsku agenciju za zaštitu okoliša, kao i u vodećim multinacionalnim konsultanskim kompanijama, na seniorskim pozicijama u oblasti projektnog planiranja, mogućnostima i implementaciji.\n“Ja sam ushićen i radujem se što preuzimam rukovođenje ovom prestižnom međunarodnom organizacijom“, rekao je gospodin Dimovski u svom obraćanju Generalnoj skupštini REC-a. “Neophodno je da se kontinuirano razvijamo i postajemo konkurentniji. Kako bismo bili u prilici da uradimo veliki i značajan posao, neophodno je da povećamo naše ekonomske, profesionalne i tehničke kapacitete.“\n“Imajući izuzetno zadovoljstvo da objavimo ovo imenovanje, istovremeno izražavamo i našu zahvalnost odlazećem Izvršnom direktoru – gospođi Marti Szigeti Bonifert”, istakao je gospodin Vilen.\nTokom njenog rukovodstva, REC je postao punopravna međunarodna organizacija, a zahvaljujući posebnoj podršci njenih osnivača (Sjedinjenih Američkih Država, Mađarske i Evropske komisije), kao i uz političku podršku država - potpisnica Povelje REC-a. U proteklih 13 godina, REC je implementirao projekte i programe u iznosu od 170 miliona EUR, zahvaljujući nesebičnoj podršci i saradnji sa donatorskom zajednicom, parterskim organizacijama i korisnicima projekata.\n“Martina vizija, stručnost i nepresušna energija bili su od suštinske važnosti za uspjeh REC-a”, izjavila je u snimljenoj poruci gospođa Jane Nishida, glavni pomoćnik zamjenika rukovodioca američke Agencije za zaštitu okoliša (US EPA).\nNovi Izvršni direktor REC-a će svoju dužnost preuzeti 1. januara 2017. godine, a punu odgovornost u rukovođenju organizacijom će preuzeti nakon završetka tranzicionog perioda, 1. februara 2017. godine.\n: 1,127 views


KURIR: ZMAJEVI SA VOŽDOVCA ŽELE DA IZNENADE PARTIZAN U KUPI\nPomoćni trener Voždovca Aleksandar Linta rekao je da će njegovi fudbaleri probati da se prikažu u što boljem svetlu u meču protiv Partizana u četvrtfinalu Kupa Srbije, i da naprave iznenađenje.\n„Imali smo protekle nedelje veoma zahtevnu utakmicu, kako fizički, tako i psihološki, a novi izazov nas čeka samo tri-četiri dana kasnije, Kup susret sa Partizanom. Partizan je jako dobar tim, skup dobrih pojedinaca i kvalitetnih igrača, reprezentativaca, pojačan kvalitetnim strancima i dobrim trenerom. To je ekipa koja ima niz od 24 utakmice bez poraza. Mi ulazimo u meč rasterećeno, sa nekom našom idejom i da odigramo dobro, da se predstavimo u što boljem svetlu. Trudićemo se da iz naše dobre igre dođemo do rezultata“, rekao je Linta novinarima u Beogradu.


Odličan rezultat za 70 dana sezone na Kopaoniku: “Skijaška sezona u Srbiji traje gotovo 70 dana bez prestanka, a za to vreme ostvareni su odlični rezultati. U prva dva meseca sezone 2015/16 u ski centru Kopaonik ostvaren je promet veći za 25 posto u odnosu na isti period prethodne sezone. Po svim parametrima, ovogodišnja sezona je bolja, pa je za samo dva meseca prodato više od 90 hiljada ski karata i ostvareno više od 1.8 miliona vožnji“, rekao je vršilac dužnosti direktora Skijališta Srbije Dejan Ljevnaić.\nDirektor Skijališta Srbije je naglasio da na pozitivno poslovanje utiče porast domaćih i stranih gostiju, a interesovanje turista za srpske ski centre raste iz godine u godinu. „Od početka sezone svakog dana na stazama ima po nekoliko hiljada skijaša. Samo u jednom danu skija više od 6 hiljada skijaša i bordera. To pokazuje da smo opravdali poverenje i da su korisnici naših usluga prepoznali kvalitet“, rekao je Ljevnaić.


Burno je počelo u Parlamentu BiH gdje se povela prava polemika o prijedlogu zakona o dopuni Zakona o PDV-u, koji će ići po hitnom postupku, ali neće dobiti podršku većine iz Republike Srpske.\nČemu hitnost u pomijeranju plaćanja PDV-a, nije bilo jasno ni poslanicima HDZ BiH, koji su tražili pojašnjenja predlagača Zamjenika predsjedavajućeg Predstavničkog ooma Parlamentarne skupštine BiH, Denisa Zvizdića. Iz najveće stranke u Srpskoj imali su više zamjerki, uz poruku da je Zvizdićev prijedlog farsa i licemjerje.\n"Po meni je i više nego licemjerno govoriti o brizi o građanima i pomoći privredi, ako stoje zarobljeno 330 miliona evra. Odbija se pomoć međunarodne zajendice, a kao bi da pomognete sami sebi. Ovaj prijedlog zakona i to po hitnom postupku za mene je farsa i pokušaj omalovažavanja Savjeta ministara. Naročito ako uzmemo u obzir da ovaj zakon nije u skladu sa zakonom članom 14 zakona o sistemu indirektnog oporezivanja", rekla je Sanja VUlić, poslanik SNSD-a u PD PS BiH\n"Hitnost nas može odvesti u nesagledive posljedice koje nose ove promjene. I u ovih 90 dana, koliko ja znam stav fiskalnog vijeća nije ovakav, stav ministarstva finansija nije ovakav. I ja bih zato molio, prije nego se opredijelimo da ovo bude hitna ili žurna tačka da gospodin Zvizdić proba nas uvjeriti bar jednim primjerom kako to ovaj primjer pomaže privredi", istakao je Nikola Lovrinović, poslanik HDZ-a.\nZvizdić je odgovorio poslaniku HDZ-a da ne razumije problematiku i dodao da 90 dana roka, daje prostora za djelovanje Savjetu ministara. Dok u SDP-u nemaju ništa protiv izmjena zakona, SNSD-ova Snježana Novaković Bursać smatra da u Zakonu o PDV-u ima mjesta za izmjene, ali da hitnost može da nanese i štetu cijelom sistemu.\n"Što se mene lično tiče ja podržavam prijedlog koji je danas predložio Zvizdić, a prihvatio bih ga i podržao da je bilo ko predložio. Jer i moj prijedlog nije bio moj, nego trideset hiljada privrednika je stavilo svoj potpis", naglasio je Saša Magazinović, poslanik, SDP-a u PD PS BiH.\n"U ovom trenutku, predložena izmjena nije prihvatljiva ni za Vladu Republike Srpske, a ni za Klub SNSD-a zato što djelimično neke stvari pokušava. Međutim kad pokušate da uđete u implementaciju onda nailazite na mnogobrojne probleme. Nismo skloni da intervenišemo na taj način sa neizvjesnim pozitivnim ishodom", rekla je Snježana Novaković Bursać, šef Kluba poslanika SNSD-a u PD PS BiH.\nO stranim sudijama u Ustavnom sudu BiH danas nije bilo rasprave. 14. tačka dnevnog reda na red će doći sutra, a predlagači ostaju pri stavu da strane sudije moraju izaći iz Ustavnog suda BiH. Zakonski prijedlog ranije je zbog jednog uzdržanog glasa SDS-ovog Dragana Mektića, dobio negativno mišljenje Ustavno-pravne komisije.\n"Po Ustavu BiH Parlamentarna skupština je bila dužna nakon 5 godina, odnosno nakon prvog mandata ustavnih sudija koje imenuje predsjendik Evropskog suda za ljudska prava u konsultacijama sa Predsjendištvom da odluči koji bi to bio drugi način na koji će imenovati sudije", istakla je Borjana Krišto, zamjenik predsjedavajućeg PD PS BiH.\nZahtjev Savjeta ministara za razmatranje Prijedloga zakona o privremenim mjerama u radu pravosudnih i drugih organa BiH za vrijeme stanja prirodne ili druge nesreće po hitnom postupku skinut je sa dnevnog reda. Poslanici su raspravljali o Prijedlogu zakona o izmjeni i dopunama Krivičnog zakona BiH. Nije bilo podrške ni za hitno usvajanje Zakona o uštedama.\nSjednica PD PS BiH: Srpski predstavnici ne prisustvuju\nDa li će srpski predstavnici na sjednicu Predstavničkog doma PS BiH?\nSrpsko jedinstvo i dalje je snažno\nKonstitutivna sjednica PD PS BiH: Nisu prisustvovali predstavnici klubova stranaka iz Srpske\nPD PS BiH o Prijedlogu zakona o carinskim prekršajima


Švajcarske kompanije u Srbiji za smanjenje birokratije | N1 Srbija\nŠvajcarske kompanije u Srbiji za smanjenje birokratije\n05.06.2018. |13.25 >13.30 |\nVećina švajcarskih kompanija koje posluju u Srbiji su zadovoljne uslovima poslovanja, saopštila je Švajcarsko-srpska trgovinska komora.\nU anketi tog udruženja 90 odsto kompanija je poslovnu klimu u Srbiji ocenilo kao zadovoljavajuću, dok se prošle godine tako izjasnilo njih 64 odsto. Kako je saopšteno, većina kompanija, 58 odsto, procenjuje da će uslovi poslovanja u Srbiji u 2018. ostati nepromenjeni u odnosu na 2017. godinu.\nIstraživanja je pokazalo da većina ispitanih kompanija očekuje da se poboljša poslovna klima smanjenjem birokratije i administracije, efikasnijom borbom protiv korupcije i jačanjem pravne sigurnosti.\nPredsednik Upravnog odbora Švajcarsko-srpske trgovinske komore i generalni direktor kompanije Sky Express, Majo Mićović, je rekao da optimističko viđenje uslova poslovanja u Srbiji može doprineti privlačenju potencijalnih investitora iz Švajcarske, kao i promovisanju Srbije kao atraktivne poslovne destinacije.\nŠvajcarsko-srpska trgovinska komora je osnovana marta 2014. godine i ima 70 članica.\nVećina preduzetnika u Srbiji smatra da nedostaje kvalifikovana radna snaga 25.10.2019.\nOvo je saopstenje iz kurtoazije.Nista njima ne smeta, uzeli su sve sto su zeleli.Samo pokazu prstom i uzimaju a la carte!To vazi za sve strance.Non-stop balave o birokratiji i ambijentu poslovanja a njihove firme dobijaju subvencije, zemljiste, prikljucke za struju za dz.Licemerstvo!\nNišta ne znaju ovi Švajcarci.Zato su i propali i imaju manji bdp od nas.\nNe može, ako se smanji bitokratija, gde će botovi naći uhlebljenje?


Uskoro bez fusnote: Kosovo ulazi u Savjet Evrope\nNaslovnica NAJNOVIJE Politika Uskoro bez fusnote: Kosovo ulazi u Savjet Evrope\nKosovo – Hashim Thaçi dolazi sutra u Strazbur gdje će se u svojstvu ministra spoljnih poslova Kosova sastati sa generalnim sekretarom Savijeta Evrope Torbjornom Jaglandom kako bi razgovarali o prijemu Kosova u ovu panevropsku organizaciju koja okuplja 47 država među kojima je i Srbija. Sastanak je organizovan na zahtjev Prištine, a Thaçi će u Savijet Evrope doći u pratnji konzula Kosova u Strazburu Edona Cane i šefa protokola.\nZvanično, sastanak će biti posvećen saradnji Kosova i Savijeta Evrope koji i dalje uz riječ Kosovo stavlja zvjezdicu koja označava da je “svako pominjanje Kosova u saglasnosti sa rezolucijom 1244 UN bez prejudiciranja statusa Kosova”.\nKako stvari stoje, zvjezdica će uskoro biti ukinuta jer su u toku završne pripreme za prijem Kosova u Savijet Evrope naročito podstiče Velika Britanija.\nKosovo su kao nezavisnu državu do sada priznale 34 od 47 država članica Savijeta Evrope, što znači da Priština teoretski ima dvotrećinsku većinu potrebnu za prijem. Prema pravilima Savijeta Evrope o prijemu odlučuje Komitet ministara sastavljen od šefova diplomatija 47 država članica. Odluku donosi na prijedlog Parlamentarne skupštine Savijeta Evrope koja plenarno zasjeda svaka tri mjeseca u Strazburu.


“MUZEJ PLESA” gostuje u Užicu - Užice Oglasna Tabla\n20 јануара, 2019 0377\nProjekat edukacije i osvešćivanja dece i mladih o savremenom plesu „MUZEJ PLESA“ biće realizovan 25. i 26. januara 2019. u Gradskom kulturnom centru, Trg Svetog Save 11, Užice.\nProjekat sprovodi i organizuje Stanica-servis za savremeni ples iz Beograda.\nPozivamo decu i mlade da se prijave za sledeće aktivnosti projekta:\n-petak 25. januar u 18h – dvočasovno predavanje „Istorija plesa u 10 datuma“ za decu stariju od 12 godina i mlade\n-subota 26.januar od 10h, 11h i 12h – participativna predstava “Muzej plesa” za decu od 3-8 godina (kratak video predstave dostupan je putem linka: https://www.youtube.com/watch?v=04hUpmM3DXg )\nU svojoj prijavi molimo da navedete: ime i prezime i lični kontakt mejl/telefon. A, za predstavu Muzej plesa molimo roditelje da dodatno navedu i izabrani termin izvođenja kao i uzrast deteta.\nPredstava “Muzej plesa” se odigrava unutar prostorne instalacije inspirisane istorijom plesa i koreografije. Instalacija, koja predstavlja muzej u malom, sastoji se od različitih prostorija od kojih svaka nudi drugačiji pristup promišljanju o plesu. Pored toga što edukuje instalacija i izvođači komuniciraju sa publikom drugačije od klasične dramske ili plesne predstave jer deca dobijaju mogućnost da uđu i istražuju prostore koje su, kao i aktivnosti, kreirali umetnici okupljeni na projektu “Muzej plesa”. Instalacija je nastala u sklopu regionalnog projekta za razvoj plesnog pozorišta za decu i mlade Generator realizovanog 2015, a naišla je na pozitivne reakcije dece, vaspitača i roditelja u čitavom regionu.\nTehnička podrška i dizajn svetla: Milan Janevski, Boris Butorac, PVC Teatar\nProjekat “Muzej plesa” je jedan od deset pobednika konkursa Centrifuga za 2018. godinu u okviru programa Superste.net. Takođe, podržan je od strane Ministarstva kulture i informisanja Republike Srbije.\nZa više informacija o projektu molimo posetite FB stranicu: https://www.facebook.com/muzejplesa/


"NEDOSTATAK NORMALNOSTI" IZMEĐU RUSIJE I EU: Kako je tekao razgovor Sergeja Lavrova sa šefom diplomatije EU Đozepom Boreljom | Novosti.RS\nSergej Lavrov i Đozep Borelj / Foto AP\n- Glavni problem sa kojim se svi suočavamo je nedostatak normalnosti u odnosima Rusije i Evropske unije - rekao je Lavrov.\nKao što je najavio, Borelj je u Moskvi pokrenuo razgovor o odnosima Rusije i Ukrajine, iranskom atomskom programu, borbi protiv pandemije korone kao i slučaju Navaljni. Istakao je da u EU smatraju da je presuda Navaljnom bila politički motivisana. EU će raspravljati o hapšenju i presudi na zasedanju Saveta za međunarodne odnose EU, zakazanom za 25. i 26. mart.\nLavrov je prokomentarisao i mogućnost uvođenja novih sankcija EU prema Rusiji zbog presude Navaljnom.\n- Mi smo se već privikli da EU donosi jednostrane restrikcije koje nemaju legitimnu osnovu - rekao je Lavrov. - Takođe smo se privikli na to da EU nije pouzdan partner.\nOn je ponovio da je Rusija spremna da sarađuje sa EU, ali samo na ravnopravnoj osnovi. Odnosi EU i Rusije, počeli su da se narušavaju 2014. godine, posle rata u Donbasu i pripajanja Krima matici Rusiji.\nUoči dolaska u Moskvu Borelj je izjavio da je potreban dijalog sa Rusijom, jer je ona i dalje sused i partner od prvostepene važnosti. Objasnio je da je dijalog sa Rusijom važan i zbog toga da bi EU bila globalni igrač i da ima uticaj na situaciju u Siriji, Libiji, Nagornom Karabahu, Belorusiji i Ukrajini.\nBorelj je dodao da se nada da će ruska vakcina "sputnjik V", biti registrovana i u EU.\nPoseta prvog diplomate EU Rusiji prva je posle tri godine.Bilo je planirano da Borelj poseti Moskvu u junu 2020. godine ali je susret odložen zbog epidemije virusa korona.\nBorelj se u petak nije susreo sa predsednikom Rusije Vladimirom Putinom jer to i nije bilo planirano, kazao je portparol Kremlja Dmitrij Peskov. Što se tiče najave da je Borelj u Moskvi da bi u ime EU objavio "žestoko saopštenje" oko situacije sa hapšenjem i presudom Alekseju Navaljnom, dobiće ništa manje žestok odgovor Lavrova, istakao je Peskov.\nRusija je proterala trojicu evropskih diplomata iz Nemačke, Poljske i Švedske, zato što su prisustvovali nedozvoljenim skupovima podrške uhapšenom Alekseju Navaljnom, piše "EU obzerver" pozivajući se na izvor u EU. Prema informacijama portala, to je učinjeno tokom konferencije za medije, visokog predstavnika EU Đozepa Borelja i ruskog ministra spoljnih poslova Sergeja Lavrova u Moskvi.\nJOŠ JEDNO SUĐENJE NAVALJNOM\nOpozicionaru Alekseju Navaljnom (44) u petak je održano još jedno suđenje pošto je optužen za klevetu veterana otadžbinskog rata Ignjata Artjomenka (95) koga je Navaljni nazvao izdajnikom, lakejom i sramotom jer je podržao preko TV promenu ustava kojom se omogućava Putinu da i nakon 2024. godine učestvuje u predsedničkim izborima. Artjomenko je preko "Skajpa" rekao da traži da mu se Navaljni javno izvini. Navaljni se branio da uopšte nikada nije sreo Artjomenka i da ga nikada nije pomenuo. Ovaj sudski proces se nastavlja 12. februara.\nA bliski saradnici lidera "male opozicije" su odlučili da ovog vikenda, pa sve do proleća, neće biti demonstracija.\nRusija i EU Sergej Lavrov Đozep Borelj slučaj navaljni ruska vakcina Dmitrij Peskov


You are at:Home»Prethodna izdanja»2007»18»Interes: Milostinja bez milosrđa\nScena je ovakva: u Bostonu sam, i na ulasku u apoteku, vrata mi pridržava Afro-Amerikanac (obavezujući “semantički lifting”, nema šta!). Pošto sam obavila kupovinu, izlazeći napolje, isti čovek mi ponovo pridržava vrata i tek tada ugledam da u jednoj ruci drži praznu plastičnu čašu. Shvatam da on u stvari na sofisticiran način prosi, i u čašu spuštam svu sitninu koja mi je ostala od kupovine. Trenutak kasnije on me hvata za ruku i, uvređen, demonstrativno mi vraća novac koji sam mu dala i kaže: “Nemoj da me potcenjuješ!”\nTo što je u razvijenom i bogatom svetu čak i prošnja promenila svoj simbolički predznak, postajući specifična forma socijalnog angažmana koji obavezuje dobronamerne, jedan je od simptoma promena u polju društvene komunikacije. Transformišući svoj socijalno marginalan položaj, u vrstu nove “pseudo-profesije”, to će reći u specifičnu formu “rada”, čovek koji prosi, svojim odbijanjem sitniša, pokazao je da i u milostinji danas postoje standardi. Štaviše u pitanju je simbolički obrt koji pokazuje da savremeni svet ne funkcioniše više na razmenljivosti roba i usluga, saglasno opštem ekvivalentu, već na gotovo obrednom mehanizmu koji strukturalno dekodira “davanje” i “uzimanje”.\nU doba nedvosmislene vladavine kapitala, koji preko različitih formi poručuje, u svom tanatoičkom transu, da je prilagođena jedinka ona koja blagovremeno nauči da “uzima” (“sve što život pruža”, “sad ili nikad”, “logika obrlati i prožderi”) i time se kvalifikuje za razred “uspešnih”, pomenuta epizoda na dvostruki način upućuje na upotrebnu vrednost oskudice.\nNedostatnost “milostinje” svedoči o simboličkoj vrednosti “prosjačenja” kao “društveno korisnog rada”, čija je socijalna funkcija “dobar osećaj” i povlašćena pozicija “darodavca”. Stvar je, međutim, u tome što pomenuto odbijanje ukazuje na samu suštinu promene u polju razmenskog odnosa, karakterističnog za razvijena i bogata postindustrijska društva. U epohi koja je fascinirana fantazmom “više”, koja obavezuje na sve zamislive vrste kvantifikacije, samopoštovanje ukalkulisano u čin davanja milostinje, danas zavisi od izdašnosti iznosa.\nOtuda ne treba da čudi što su danas aktuelni, barem sudeći prema onome čime nas zabavljaju svetski mediji, nova forma “humanitarnog rada”, svojevrsni spektakli milosrđa, pomodne “ceremonije davanja”. Na svetskoj sceni je zapravo, prava pomama za siromašnima, ugroženima i nesrećnima, za čije “izbavljenje” se međusobno bore razulareni bogataši i moćnici raznih fela. Pogledajte samo, Anđelina Džoli je nekoliko koplja ispred Madone koja bezuspešno pokušava da, sledeći pomenuti trend, i sama usvoji dete iz neke daleke, egzotične i po mogućstvu “divlje” kulture.\nUtrkujući se za medijsku pažnju i za međusobno statusno odmeravanje, boreći se za primat u uspostavljanju trendova kojima se instrumentalizuje beda drugih, i time zapravo realizuje “upotrebna vrednost oskudice”, razmaženi bogataši mogu da biraju između usvajanja dece, kupovine ćebadi za neki izbeglički kamp, ili pak sofisticirane forme turističkog obilaska oblasti pogođene upravo obnarodovanim vidom prirodne katastrofe.\nTime se svakako pokazuje da politička ekonomija savremenog sveta, u svojoj ogoljenoj formi, neutralizuje sve kategorije društvene teorije, da ih na izvestan način prazni od njihovog sadržaja i instrumentalizuje zarad realizacije “interesa” koji predstavlja regulativni princip čitavog polja društvene komunikacije. Jer, ova “demonstrativna galancija”, namenjena pre svega medijskoj prezentaciji i promociji njenih aktera, poričući svaku suštinsku vezu sa kategorijom humanosti ili zbiljskog milosrđa, zapravo samo prikriva beskrupuloznost logike kapitala, interesa koji mu stoji u osnovi.


Njemačka protiv spašavanja posrnulih banaka u Italiji – The PRESTIGE\nVlada u Rimu je najavila najveći spasilački program za banke do sada, vrijednosti 17 milijardi eura\nNjemačka je pozvala na oprez zbog najnovijeg italijanskog spasilačkog paketa pomoći posrnulim domaćim bankama, navodeći da izvrtanje propisa Evropske unije dovodi u sumnju napore za dubljom integracijom eurozone, izvještava agencija Bloomberg.\nVlada u Rimu je najavila najveći spasilački program za banke do sada, ‘težak’ 17 milijardi eura, kako bi sredila probleme dvije propale finansijske institucije – Banke Veneto i Banco Popolare di Vicenza. Iako je Evropska komisija odobrila taj plan, njemački zvaničnici tumače državnu pomoć Italije za zaštitu senior povjerilaca od gubitaka, kao izvrdavanje zakona EU-a utvrđenih za rješavanje problema propalih banaka.\nIzuzetak koji je napravljen u slučaju Italije naišao je na kritike članova vladajuće koalicije kancelarke Angele Merkel, koja zagovara potrebu za sprovođenjem evropskih zakona bez pravljenja nezdravih presedana, navodi njujorška agencija.\n– U fazi smo gdje se suočavamo sa pitanjem da li ćemo uspjeti sa sprovođenjem evropskog zakonodavstva, bez obzira na sve razumljive unutrašnjopolitičke rasprave. Takvi slučajevi otežavaju razmišljanje o produbljivanju ekonomske i monetarne unije – izjavio je Alexander Radwan, član Odbora za finansije u Bundestagu i poslanik Hrišćansko socijalne unije Bavarske, sestrinske partije vladajuće stranke kancelarke.\nLothar Binding, socijaldemokrata u Odboru za finansije, smatra da italijanski plan “predstavlja korak unazad za evropske integracije”.\n– Želimo da se zatvore ‘rupe’ u zakonu EU-a kako bismo izbjegli da se nacionalni zakoni koriste za provođenje odluka banaka. Umjesto toga, ponovo se štite senior povjerioci – rekao je Binding u telefonskoj izjavi za Bloomberg.\nMinistarstvo finansija Wolfganga Schaeublea takođe se oglasilo pozivom na oprez povodom “zelenog svjetla” koje je Evropska komisija dala za spašavanje italijanskih banaka u regiji Veneto.\n– Neosporno je da glavni cilj nove bankarske regulative u Evropi jeste zaštita poreskog obveznika. Na Evropskoj komisiji je odgovornost da osigura da državna pomoć bude minimalna, i da spriječi da se evropski propisi de facto zaobilaze putem nacionalne regulative o insolventnosti – izjavila predstavnica njemačkog ministarstva finansija Friederike von Tiesenhausen.\nMercator ponovo u BiH: Slovenački dobavljači nisu oduševljeni\nSnapchat naočale konačno u prodaji


Crni dim se vidi kilometrima daleko: Gori austrijska fabrika u BiH /video/ - 24.05.2022, Sputnik Srbija\nCrni dim se vidi kilometrima daleko: Gori austrijska fabrika u BiH /video/\nVeliki požar izbio je jutros u Bihaću u fabrici austrijske firme „Austroterm“ koja se bavi proizvodnjom stiropora, a u kojoj je zaposleno stotine radnika. 24.05.2022, Sputnik Srbija\nMediji u BiH javljaju da se crni dim vidi kilometrima daleko.Portparol MUP-a Unsko-sanskog kantona Adnan Beganović potvrdio je za federalne medije da je izbio veliki požar u naselju Kamenica u austrijskoj kompaniji i da su vatrogasne i policijske ekipe na terenu.Za sada nema informacija o povrijeđenima, a uviđaj je u toku, preneo je RTRS.\n© Foto : YouTube/BHRT - Radiotelevizija Bosne i HercegovinePožar u fabrici u Bihaću\n© Foto : YouTube/BHRT - Radiotelevizija Bosne i Hercegovine\nVeliki požar izbio je jutros u Bihaću u fabrici austrijske firme „Austroterm“ koja se bavi proizvodnjom stiropora, a u kojoj je zaposleno stotine radnika.\nMediji u BiH javljaju da se crni dim vidi kilometrima daleko.\nPortparol MUP-a Unsko-sanskog kantona Adnan Beganović potvrdio je za federalne medije da je izbio veliki požar u naselju Kamenica u austrijskoj kompaniji i da su vatrogasne i policijske ekipe na terenu.\nZa sada nema informacija o povrijeđenima, a uviđaj je u toku, preneo je RTRS.


Vikimedija organizuje takmičenje uređivanja referenci - Rebelgrade\nVikimedija organizuje takmičenje uređivanja referenci\nPočetna » Oglasna tabla » Vikimedija organizuje takmičenje uređivanja referenci\nU saradnji sa univerzitetskom bibliotekom “Svetozar Marković”, Bibliotekom grada Beograda i Vikimedija zajednicom, udruženje Vikimedija Srbije učestvuje u takmičenju dodavanja referenci “1Lib1Ref”. Kampanja je aktuelna od 14. januara sve do 5. februara sa ciljem da se ukaže na pouzdanost podataka prisutnih na platformi Wikipedia.\nTakmičenje koje organizuje Vikimedija podrazumeva učesnike koji potiču iz zemalja Srednje i Istočne Evrope, a koji će imati zadatak da unose nove reference i egzaktne izvore u članke na Wikipedia sajtu. Na ovaj način, očekuje se povećanje autentičnosti i kredibiliteta navedenih stavki\n„U 2021. godini učesnici kampanje su ostvarili sjajne rezultate i zauzeli 1. mesto na globalnom nivou sa 17.112 unetih referenci, čime su mnogostruko nadmašili druge učesnike i rezultate iz prethodnih godina“, navode predstavnici udruženja.\nVikimedija Srbije je nevladino, nestranačko i neprofitno udruženje čiji su ciljevi promocija i podržavanje stvaranja, sakupljanja i umnožavanja slobodnog sadržaja na srpskom jeziku, kao i ideje da svi ljudi imaju jednak pristup znanju i obrazovanju.


Kit je pronađen na izdisaju u blizini granice sa Malezijom, saopštilo je Ministarstvo pomorstva, prenose francuski mediji.\nVeterinarski tim je pokušao da ga spase, ali je na kraju kit uginuo juče po podne, navodi se u saopštenju.\nRezultati autopsije su pokazali da je nesrećna životinja u želucu imala 80 plastičnih kesa, ukupne težine oko osam kilograma, ističe Ministarstvo.\nBiolog i predavač na Univerzitetu Kasersart u Bangkoku, Ton Tamrongnavasavat, objašnjava da zbog kesa kit nije mogao da uzima hranu.\nTajland je jedna od zemalja koja troši najviše plastičnih kesa u svetu, što svake godine dovodi do smrti stotina morskih živih bića koja žive u blizini posećenih plaža te zemlje.\nSvake godine najmanje 300 morskih životinja, među kojima kitovi, morske kornjače i delfini, nastrada u tajlandskim vodama nakon što progutaju plastiku.


SNS odgovorio na "molbu" Saveza za Srbiju - Infobrif\nObjavljeno 6.03.2019. u 15:43\nBEOGRAD – Šef odbornika Srpske napredne stranke (SNS) u Skupštini Beograda Aleksandar Mirković ocenio je danas da je „degutantno kada Đilasovi saborci pričaju o rekonstrukciji bilo koje ulice u gradu“ pošto je po njegovim rečima, „taj isti Đilas u aferi ‘Bulevar kralja Aleksandra’ proneverio 600 miliona dinara“.\n„Dаnаs, licemerno pričаju bаjke o besplаtnim vrtićimа, а dok je Đilаs bio šerif Beogrаdа vrtići ne dа nisu bili besplаtni već je roditeljimа nаplаćivаo duplo, pа sаdа ovа grаdskа vlаst morа dа isplаćuje troškove zа 15.000 porodicа koje je Đilаs nа tаj nаčin oštetio“, naveo je Mirković a prenela Srpska napredna stranka.\nOdbornička grupa Saveza za Srbiju u Skupštini Beograda „zamolila“ je ranije danas gradsku vlast da „više ništa ne gradi“ jer kako je ocenila, građani od toga nemaju nikakvu korist, a trpe ogromnu štetu.\nŠef odbornika Saveza za Srbiju Nikola Jovanović naveo je u apelu da gradska vlast „zaustavlja saobraćaj godinu i po dana zbog rekonstrukcije 600 metara ulice, da u parkovima umesto zelenih površina i igrališta postavlja betonske blokove i da je od Cvetnog trga napravila mauzolej“.\n„Na istorijsko blago Kalemegdana kalemite betonsku pasarelu i preskupu i nepotrebnu gondolu, zaklanjate pogled na ušće zbog stambenog kompleksa u samom podnožju tvrđave. U Savamali podižete zgradetine zbog kojih je ukinuta istorijska železnička stanica i uništena silueta grada. Ako nastavite ovako, nepovratno ćete unakaziti Beograd“, naveo je Jovanović, a preneo Savez za Srbiju.\nSavez za Srbiju moli vlast u Beogradu da više ništa ne gradi jer građani trpe ogromnu štetu\ngradnjaMolbaProneverasavez za srbijuSNS\nOdgovor NATO i EU ruskim protestima u Crnoj Gori


Kombi prevoz putnika Brno - Češka - Kombi Prevoz Srbija - Nemačka\nKombi prevoz putnika do Brna, kao usluga kombi prevoza putnika do Češke, organizuje se svakodnevno po veoma povoljnim cenama. Ukoliko želite da brzo, bezbedno i udobno stignete iz Srbije do Brna, dovoljno je da nas kontaktirate i dogovorite datum i vreme polaska iz Srbije ili povratka iz Brna.\nZašto kombi prevoz do Brna\nKombi prevoz do Brna, za razliku od drugih načina putovanja, nudi mogućnost prevoza putnika sa bilo koje adrese u Srbiji do bilo koje adrese u Brnu. Nepostojanje strogo određenih stajališta ili mesta okupljanja putnika pri polasku i povratku obezbeđuje fleksibilnost prevoza.\nKombi prevoz putnika do Brna po želji putnika\nKombi prevoz putnika do Brna i bilo kog drugog grada u zemljama u koje prevozimo putnike je i to što se, u skladu sa zahtevima putnika ili uslovima puta (gužve na granici, devijacije, radovi na putu i sl.) može odabrati i put, odnosno trasa, koja obezbeđuje najbrži dolazak do destinacije.\nDužina putovanja kombijem do Brna\nIz Srbije do Brna, u slučaju kombi prevoza, vreme je svakako kraće od prevoza autobusom, a mogućnosti pravljenja pauza na zahtev putnika doprinose udobnosti putovanja.\nCena kombi prevoza do Brna\nPopuste na cenu kombi prevoza putnika do Brna obezbeđujemo stalnim putnicima, penzionerima, organizovanim grupama putnika i grupama sa jedinstvenim mestom polaska. Naše cene prevoza putnika kombijem do Češke su podložne dogovoru, naravno u skladu sa specifičnostiam zahteva putnika i našim mogućnostima. Cene kombi prevoza do Češke možete saznati i pozivom na brojeve telefona sa stranice kontakt za prevoz putnika Srbija - Češka.\nDogovor o kombi prevozu do Brna\nZa informacije o kombi prevozu putnika do Brna ili kombi prevozu putnika do Češke iz Srbije i obratno, možete nas kontaktirati pomoću podataka na stranici kontakt za kombi prevoz putnika do Češke.


DRŽAVA NE ŠTITI GRAĐANE: Jutjub cenzurisao pesmu Beogradskog sindikata o Kosovu, Tompson dozvoljen! | Vesti Dana\nPesma „Dogodine u Prizrenu“, koju izvodi grupa Beogradski sindikat i etno-grupa „Trag“, mogla bi biti uklonjena sa kanala Jutjub, iako je za samo jedan dan prikazivanja imala preko 150.000 pregleda.\nPesma je posvećena svim nevinim žrtvama na Kosovu i Metohiji, sa porukom da se nikada ne zaborave i u nadi da će bog dati da se one ne ponove. U spotu su prikazani dokumentarni snimci o stradanju srpskog naroda i svetinja na Kosovu i Metohiji.\n„Upravo smo dobili poruku od Jutjuba da je spot za pesmu ‘Dogodine u Prizrenu’ uznemirujućeg sadržaja, zbog čega Jutjub razmatra da ga ukloni. Kao posledica toga, momentalno smo uklonjeni sa trendinga, gde smo od sinoć bili na poziciji broj 1“, napisao je Dimović i dodao:\nPesma je o stradanju srpskog naroda na Kosmetu, a u spotu su prikazane scene bombardovanja 1999. godine, kao i scene toga kako Albanci ruše crkve, navodi portal „Vidovdan“.\nPUCNJAVA I PRIVOĐENJA U MAKEDONIJI: Migranti napravili haos na granici!


INSTITUT BLOKIRA TRAŽENJE NESTALIH | Politika RS, BiH, Svijet\nčetvrtak, 08 avgust 2013 14:02\nProces traženja nestalih u BiH u potpunom je zastoju zbog neodgovornosti Instituta za nestala lica BiH, Međunarodne komisije za traženje nestalih i Tužilaštva BiH, saopštila je Organizacija porodica zarobljenih i poginulih boraca i nestalih civila grada Banjaluka.\nOrganizacija zahtijeva da Savjet ministara BiH, kao jedan od suosnivača Instituta za nestala lica BiH, hitno preuzme nadležnosti nad Institutom. Zbog dosadašnjih propusta, najavljeno je i pokretanje utvrđivanja političke i krivične odgovornosti onih koji su doveli proces traženja nestalih u ovo stanje.\nIz ove organizacije poručuju da je od usvajanja strategije za procesuiranje ratnih zločina u BiH, od devet definisanih ciljeva, ostvaren samo jedan, te da su Tužilaštvo i Sud BiH jezgro diskriminacije prema srpskim žrtvama.\n"Zbog toga tražimo da se strukturalni dijalog vrati u proces koji je bio zamišljen, u skladu sa zaključcima Narodne skupštine Republike Srpske", ističe se u saopštenju Organizacija porodica zarobljenih i poginulih boraca i nestalih civila grada Banjaluka.


ЗАШТО ИПАК ВУЧИЋА ЗА ПРЕДСЕДНИКА\nZAŠTO IPAK VUČIĆA ZA PREDSEDNIKA\nAktivan sam učesnik političkih zbivanja, evo, već 20 godina, i za to vreme naučio sam da su u politici najvažniji pragmatizam i racionalanost. Onaj ko se u politici rukovodi emocijama, taj propada. Tu je negde verovatno i moj problem, jer ne umem da suzbijem emocije, a nisam ni neko ko ume da oduti šta mu je u mislima, već ono što mi je na umu, to je i na drumu. Zato od mene nikada neće biti političar.\nAli nije ovo pisanije o meni, već o budućnosti Srbije u jeku predsedničke kampanje, koja nam predstoji. Deluje naizgled da su ti izbori lak posao za stranku koju pripadam, ali daleko je to od lakog posla i dobro valja razmisliti sa kojom ponudom izaći pred narod. Odmah da budemo načisto: zaista ne mislim da Tomislav Nikolić ne može da ponovo pobedi. Naprotiv, mislim da ima ozbiljne šanse da dobije drugi mandat i, ukoliko bude predsednički kandidat, Srpske napredne stranke lično ću dati sve od sebe u toj kampanji.\nProblem Nikolićeve kandidature je ona druga strana medalje – a to je da postoje velike šanse i da izgubi. Medijska kampanja koja je pet godina vođena protiv njega doprinela je da bude prilično politički izudaran sa svih strana, što bi u kampanji moglo da bude od presudnog značaja za rezultat, posebno kada protivnici, potpomognuti parama sa strane i ogromnom medijskom logistikom, budu započeli finalnu artiljersku paljbu po njemu.\nTu dolazimo na početak teksta i priču o pragmatičnosti i racionalnosti u politici. Pogledajte šta se zbiva u našem okruženju. Makedonija je na ivici haosa, u Crnoj Gori je prilično nestabilna politička situacija, Bosna i Hercegovina je hronično na ivici sukoba, Hrvatska šalje konstantne pretnje. U Evropi i uopšte u svetu se dešavaju ogromna geopolitička pomeranja. Pred Srbijom su orgomni izazovi, od migrantske krize, preko očuvanja ekonomske i finansijske stabilnosti, do suočavanja sa potencijalnim terorizmom, možda čak i ratnom pretnjom.\nSrbija sa ovim izazovima ne može da se nosi kao nestabilna zemlja, a to bi postala ukoliko bismo za predsednika Srbije dobili osobu koja je suprotstavljena politici aktuelne vlade. Pobeda Jeremića, Jankovića ili Šešelja značila bi i pad vlade, a to je uvod u duboku političku nestabilnost. To je ono sa čim ne smemo da se igramo.\nBaš zbog toga, da ne bismo kao država rizikovali – a sasvim je izvesno da bi Vučić bio daleko izvesniji pobednik predsedničkih izbora, čak, po nekim procenama, i u prvom krugu, te s obzirom da je u pitanju budućnost Srbije – predsedničkim izborima se mora racionalno pristupiti. Vučićeva kandidatura je garant dugoročne političke stabilnosti u Srbiji, jer objektivno teško je zamislivo da mu bilo ko može biti ozbiljna konkurencija. Kod Nikolića je garant političke stabilnosti samo njegova pobeda, koja je svakako izvesnija nego njegov poraz, ali nema potrebe za rizikom. Okolnosti oko Srbije su takve da nam rizici i avanturizam nisu potrebni. Zato ipak Vučić.\nMilija - CG says:\nAko prodje to sto ti predlazes, i tebi je zagarantovana solidna "apanaza" iz Lutrije Srbije a ni plata poslanika nije za zanemarivanje.


U Kikindi, prvi martovski vikend: Obeležile saobraćajne nezgode, najdramatičnije u Stevana Sinđelića · gradski.online\nU Kikindi, prvi martovski vikend: Obeležile saobraćajne nezgode, najdramatičnije u Stevana Sinđelića\nKIKINDA- Ni prethodni vikend na našim ulicama i putevima nije prošao bez saobraćajnih nezgoda, ali i sankcionisanja neodgovornih vozača.\nNa području Područne policijske uprave u Kikindi, za dane vikenda, dogodile su se dve saobraćajne nezgode, u kojima je jedno lice, srećom, samo lakše povređeno. Pričinjena ukupna materijalna šteta se procenjuje na oko 196.000 dinara. Kako navode iz policije, obe saobraćajne nezgode su se dogodile zbog radnje vozilom.\nKao što smo već pisali, u ulici Stevana Sinđelića, u nedelju, nešto posle pet sati ujutru, dogodila se saobraćajna nesreća, srećom bez tragičnih posledica.\nVozač “opel korse” najpre je udario u banderu, a onda sleteo s puta i prevrnuo se na krov ispred porodične kuće.\nSaobraćajni policajci su zbog učinjenih saobraćajnih prekršaja podneli zahteve za pokretanje prekršajnog postupka protiv 11 učesnika u saobraćaju i izdali 50 prekršajna naloga.\nIz saobraćaja su zbog upravljanja vozilom pod dejstvom alkohola isključena dva vozača. Oni su i zadržana u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu.\nTakođe, otkrivena su tri prekršaja nepoštovanja brzine kretanja vozila, 17 prekršaja nekorišćenja sigurnosnog pojasa i 37 ostalih prekršaja.\nPrethodnoOni zatresli mreže u komšijskom derbiju: Remi u Ruskom Selu, “Sloboda” nije iskoristila penal\nSledećeŽenama s ljubavlju: Osmomartovski koncert Amadeus benda, vidimo se u “Jezeru”


Beograd: Sajam knjiga krajem oktobra, ako korona dozvoli – Televizija srpske dijaspore\nSajam knjiga u Beogradu će biti održan u izvornom terminu, krajem oktobra, ukoliko to dozvole epidemiološke prilike ili će eventualno biti odložen za kraj godine, izjavio je sekretar za kulturu grada Beograda, Ivan Karl.\n“Sajam knjiga će biti odložen eventualno za kraj godine, ukoliko Republički krizni štab proceni da postoji rizik po zdravlje ljudi”, rekao je Karl, nakon sastanka u Beogradu sa članovima Odbora Sajma knjiga i predstavnicima Beogradskog sajma, te predstavnicima izdavača.\nPrema njegovim riječima, ako stigne dozvola struke, onda će sve strane u procesu da se sastanu ponovo i zajedničkim snagama pronađu optimalne modele, po kojima bi sajam knjiga bio održan.\n“Tu je pre svega reč o obimu organizacije, finansijskoj konstrukciji i trajanju, jer to svakako neće biti pun kapacitet manifestacije, kada je reč o poseti i tradicionalnim glavnim dešavanjima, poput zemlje gosta i pratećim programima”, rekao je Karl.\nKarl je rekao, da je na sastanku menadžment Sajma prezentovao projekciju posjete na dnevnom nivou, podijeljenu po satima i lokacijama unutar sajamskog zdanja.\nOn je dodao, da je dogovoreno da se taj dokument pošalje Republičkom kriznom štabu na izjašnjenje, jer je riječ o brojci, koja je veća od trenutno dozvoljenih 500 ljudi u zatvorenom prostoru.\n“Iz Sajma su uverili da je moguće organizovano praćenje posete, odnosno regulisanje rasporeda ulazaka i izlazaka iz sajamskih hala, kao i da je u projekcijama vođeno računa o površinama prostora, dozvoljenim razmacima i svim ostalim merama zaštite”, rekao je Karl za Tanjug.\nako korona dozvolibeogradkrajem oktobrasajam knjiga\nRusija – reagovanje: Nedovoljno dokaza za tvrdnje da postoji život na Veneri\nBeograd – Aerodrom “Nikola Tesla”: Broj putnika, u prvih šest…\nU Beogradu se održava festival hrane i vina\nU toku je 60. međunarodna biciklistička “Trka kroz Srbiju”


Bez problema u saobraćaju, zbog magle smanjena vidljivost u kotlinama - Glas Srpske\nSrna 27.10.2020 08:03\nBANjALUKA - Saobraćaj se na većini puteva u Republici Srpskoj i Federaciji BiH (FBiH) odvija nesmetano, uz povoljne uslove za vožnju, a vidljivost je zbog magle smanjena ponegdje u kotlinama i uz riječne tokove, kao i u višim predjelima, saopšteno je iz Auto-moto saveza Srpske.\nNa dionici magistralnog puta Zableće-Čađavica izmijenjen je režim odvijanja saobraćaja zbog sanacije klizišta. Do 20. novembra saobraćaj je u tunelu Dragoraj na ovoj dionici puta potpuno obustavljen od poneđeljka u 8.00 časova do petka u 16.00 i preusmjeren na obilaznicu u neposrednoj blizini tunela.\nUlazak u Crnu Goru iz BiH moguć je samo uz obavezni pi-si-ar, ELISA ili ECLIA test star maksimalno 72 časa. Đeca do pet godina ne moraju imati urađen jedan od ovih testova da bi ušla u Crnu Goru.\nBiH građani mogu ući u Srbiju u tranzitu kroz Hrvatsku ne dužem od 12 časova, bez testa


Kovačević: Dva miliona € od Srbije za Opštinu Nikšić, hvala Aleksandru Vučiću » Javni Servis\nKovačević: Dva miliona € od Srbije za Opštinu Nikšić, hvala Aleksandru Vučiću\n26 Decembra, 2021 29 Decembra, 2021 madmin195Leave a Comment on Kovačević: Dva miliona € od Srbije za Opštinu Nikšić, hvala Aleksandru Vučiću\nOpštinska kasa Nikšića punija je za dva miliona eura, zahvaljujući pomoći grada Beograda i Srbije. To je na vanrednoj konferenciji za novinare kazao prvi čovjek opštine, Marko Kovačević.\nTim novcem će biti finansirano više projekata, a sporazum Beograda i Nikšića je dogovoren tokom razgovora koje su Kovačević i jedan od lidera Demokratskog fronta, Andrija Mandić, imali sa predsjednikom Srbije Aleksandrom Vučićem i gradonačelnikom Beograda, Zoranom Radojičićem.\n„Tu ima više projekata, ali najznačajniji su rekonstrukcija ‚Široke ulice’ u Dragovoj Luci, kao i rekonstrukcija Ulice ‚Živka Nikolića’. Takođe, imamo i program podrške kulturi i sportu, gdje će jedna od značajnijih stvari biti renoviranje fiskulturne sale u Osnovnoj školi ‚Dušan Bojović’ u Župi“, kazao je Kovačević.\nSredstva će takođe biti opredijeljena za podizanje tehničke osposobljenosti Komunalnog preduzeća i Službe zaštite i spasavanja, za projekte koje kandiduju, kao i za subvencije investitorima koji budu dolazili u Nikšić,.\nKovačević je ocijenio da je ovo značajna investicija za Nikšić.\n„Ovo je izuzetno značajna stvar za naš grad, i pokazuje koliko je Nikšić uvažen. Ovim smo ispunili i naše obećanje da ćemo naše političke veze koje imamo u regionu iskoristiti na dobrobit našeg grada i sugrađana. Projekti koji budu finansirani iz ove podrške biće na korist svih građana“, poručio je predsjednik Opštine.\nPlanirano je da svi projekti budu realizovani naredne, a pomenuta pomoć, prema riječima Kovačevića, uliva sigurnost kada je u pitanju naredna godina, posebno imajući u vidu da je najavljeno smanjenje planiranih sredstava iz Egalizacionog fonda.\nTagged Aleksandar Vučić Demokratski Front Marko Kovačević Opština Nikšić Politika Crna Gora Srbija Vijesti Online


Data saglasnost za saradnju Vlade Srpske i „Tehnoparka Sankt Peterburga“\nVlada Republike Srpske dala je saglasnost na Prijedlog sporazuma o saradnji između Vlade Republike Srpske i „Tehnopark Sankt Peterburga“ a.d, koji predviđa uspostavljanje i razvoj poslovnih odnosa, uključujući oblast inovativnih tehnologija.\nSaradnja institucija Republike Srpske sa „Tehnoparkom Sankt Peterburga“ a.d, kao najvećim centrom Sankt Peterburga za industriju i inovativne tehnologije, predviđena je „Mapom puta aktivnosti za realizaciju spiska prioritetnih pravaca saradnje između Vlade Sankt Peterburga (Ruska Federacija) i Republike Srpske (BiH) za period od 2021. do 2023. godine“.\n,,Mapa puta potpisana je 9.9.2021. godine, prilikom posjete delegacije Republike Srpske Sankt Peterburgu, koju je predvodio predsjednik Vlade. Prilikom ove posjete održan je i sastanak sa rukovodstvom ‘Tehnopark Sankt Peterburga’ a.d, te je razmatrana mogućnost saradnje sa zainteresovanim kompanijama i investitorima u Republici Srpskoj”, saopšteno je iz Vlade Republike Srpske.\nAustralija: Banjalučanin se utopio spašavajući kćerku iz morskih talasa


Kako prenosi britanski "Dejli mejl", patolog Dr Alison Armor, koja je pregledala telo nakon što je umrla, ispričala je da nije pronašla mogući uzrok prirodne smrti. Među povredama koje je pretrpelo dete bilo je i oštećenje unutrašnjih i reproduktivnih organa.\nVidno potresena dr Armor je na saslušanju pred sudom rekla da je "najverovatniji uzrok smrti jesu teške povrede i unutrašnje krvarenje, izazvane nasilnom penetracijom penisom ili objektom u obliku penisa".\nProšle nedelje, Popin otac Pol izbegavao je da odgovori na čak 252 pitanja tužioca o njenoj smrti - uključujući zašto je njena DNK pronađena na njegovim genitalijama. Njegov advokat rekao je da je "devojčica sisala očev palac", te da je jedino tako njena DNK mogla da dospe na Polovo telo.\nStrašna sudbina ove bebice slomila je srce Britaniji\nMeđuitim, sve je bilo uzalud. Popi je preminula, a klupko dokaza koje je počelo da se odmotava najverovatnije će rezultirati doživotnim zatvorom za Pola Vortingtona, piše "Dejli mejl", navodeći da je slučaj male Popo "verovatno najgori slučaj ubistva u istoriji Velike Britanije".\nBili su SAVRŠENA talentovana porodica iz poznatog šoua, ali niko nije znao kakvi se GNUSNI UŽASI dešavaju iza zatvorenih vrata\npfff kakvi bolesnici postoje i to verovatno svojoj okolini deluju sasvim normalno


Oslobađanje ili povraćaj PDV-a prilikom izvoza dobara - Justicija\nSiromašna srpska privreda pretežno je uvozno orjentisana, ali postoje segmenti male i srednje privrede koji šansu za razvojem vide isključivo u trgovini sa inostranstvom. Ova vrsta preduzeća, poštujući sve zakonske okvire od kojih mnogi nisu usklađeni sa zakonima u evropskoj Uniji, lako može da ima dodatni gubitak na povraćaju PDV-a samo iz razloga što je tura za isporuku stigla poslednjeg petka u mesecu, a vikend je u prelaznim danima između dva meseca.\nOvaj tekst je namenjen tom segmentu privrede i pokušaćemo da vam ukažemo na potencijalne probleme vezane za oslobađanje ili povraćaj PDV-a prilikom izvoza robe u inostranstvo. Akcenat nije samo u pravcu savetovanja kako da delujete u zakonskim okvirima, već i kako da izbegnete greške koje mogu negativno uticati na kratkoročnu soleventnost i protok novca.\nPorez na dodatu vrednost je u suštini porez na potrošnju. Kada neko srpsko preduzeće izvozi robu u inostranstvo ta roba će biti potrošena u inostranstvu i oslobođena plaćanja PDV-a u Srbiji. Treba imati u vidu da se PDV plaća u odredjenom obračunskom periodu – na mesečnom nivou. Prilikom izvoza, roba mora doći na carinski terminal kako bi dobila potrebnu dokumentaciju za izvoz a od dobijanja te dokumentacije mora napustiti zemlju u roku od 24 sata.\nNajčešći problem javlja se kod transporta robe kamionima u momentima kada se prelazni dani izmedju dva meseca poklapaju sa vikendom. Na primer, roba je u fabrici spremna za utovar i transport u petak 29. u mesecu, kamion dolazi na utovar u subotu 30. ujutru i kreće na carinski terminal. Kamion završava sa rascarinjenjem i uzima svu potrebnu dokumentaciju istog dana. Određene zemlje u okruženju, a narocito članice EU uvode zabranu upravljanja teretnim vozilima subotom i nedeljom, a pogotovo pred velike praznike ili u sezoni godišnjih odmora. Imajući u vidu te činjenice, navedeni kamion će napustiti zemlju u ponedeljak, 1. u narednom mesecu. To znaci da je prodavac robe dužan da plati PDV za obračunski period za protekli mesec, bez mogućnosti da bude oslobođen PDV-a za robu koju je kamion izvezao, a koja je bila ocarinjenja u petak 29. u mesecu, ali je izašla iz zemlje 1. narednog meseca. Za robu koja je napustila zemlju 1. u mesecu prodavac moze da traži povraćaj PDV-a tek na kraju obračunskog perioda za taj mesec.\nIz gore navedenog se jasno vidi da ukoliko je roba ocarinjena i napusti zemlju za vreme istog obračunskog perioda, prodavac može tražiti odbijanje PDV-a za izvezeni iznos bez angažovanja likvidnih sredstava. Ukoliko roba fizički ne napusti zemlju i pređe u drugi obračunski period, prodavac mora uplatiti PDV, a povraćaj zatražiti tek na kraju tog meseca, te mu likvidna sredstva ostaju zarobljena za taj period.\nNas savet je da prilikom ugovaranja roka isporuke sa inostranim kupcima, imate u vidu gore navedene činjenice, te se držite pouzdanih rokova koji su dovoljno udaljeni od prelaznih perioda.\n08.11.2017. at 10:05\nUkoliko izvoznik nije u sistemu PDV-a, da li to znači da za njega sve ovo ne važi? Jednostavno plati ceo iznos računa dobavljaču i to je to?


SARADNJA SA TRSTENIČANIMA – FK Napredak\nSARADNJA SA TRSTENIČANIMA\nNapredak, kao klub sa tradicijom i istorijom za ponos, infrastrukturom koja omogućava kvalitetan rad, ne samo seniora, već i mlađih kategorija, jedini superligaš u Rasinskom okrugu, lider je na svim poljima u ovom delu Srbije.\nU poslednjih godinu i po dana poseban akcenat stavljen je na razvoj i unapređenje rada sa najmlađima, od škole fudbala, do juniora. Zbog toga je dogovorena saradnja sa velikim brojem klubova i škola iz Rasinskog okruga, Varvarina, Brusa, Aleksandrovca, Ćićevca, ali i šire, sa klubovima i školima iz Paraćina i Niša.\nDanas je potpisan ugovor o poslovno – tehničkoj saradnji sa FK Trstenik PPT. Ugovor su potpisali, ispred Napretka Zoran Ristić, Šef razvoja programa omladinskog fudbala i predsednik Trstenika PPT Srđan Marjanović.\nU poslednje vreme u Trsteniku se, uz podršku lokalne samouprave, puno ulaže u planetarno najpopularniji sport. Urađen je projekat i očekuje se izgradnja terena sa veštačkom travom. A, koliko deca vole fudbal svedoči podatak da Trstenik PPT okuplja oko 250 dečaka, ne samo iz Trstenika, već i Vrnjačke Banje, Stubla, Ugljareva, Milutovca, Velike Drenove i ostalih sela sa tog područja i shodno postignutom dogovoru, u buduće će najtalentovanije usmeravati u Napredak. Sa druge strane, mi ćemo igrače koji završe omladinski staž, a još uvek nisu spremni za ravnopravnu borbu za prvi tim, slati na kaljenje u Trstenik. Takođe, pomoći ćemo Trsteničanima i u stručnom kadru, radi što kvalitetnijeg rada sa mlađim selekcijima.\nPrevPrethodna vestNA KRAJU, JOŠ JEDAN PORAZ\nSledeća vestSPREMNI ZA PROLEĆNU PREMIJERUNext


Arapi zainteresovani za investiranje u proizvodnju stočne hrane u BiH @ InfoBijeljina \nArapi zainteresovani za investiranje u proizvodnju stočne hrane u BiH\nKompanija Bin Ham Group posjetila je Agenciju za unapređenje stranih investicija BiH (FIPA) kako bi se upoznala s uslovima i prilikama za investiranje u BiH.\nS obzirom da Kompanija planira širiti djelatnost u inostranstvu, BiH je odabrana kao jedna od mogućih destinacija za investiranje, posebno u oblast proizvodnje stočne hrane i turizma.\nKako je riječ o prvoj posjeti ove delegacije našoj zemlji, direktor Gordan Milinić je zaželio privrednicima dobrodošlicu u BiH, zahvalio se na posjeti, ističući da su investicije iz UAE dobrodošle u BiH.\nKako bi stekli bolju sliku o poslovnim prilikama u BiH, održana je prezentacija o mogućnostima ulaganja s osvrtom na poslovni ambijent, prednosti ulaganja u BiH, atraktivnih sektora poput turizma, energetike, metalo-prerade, poljoprivred i proizvodnje hrane, tekstilne industrije i ICT sektora.\nInvestitor su takođe informirani o koracima i uslovima za pokretanje privredne djelatnosti i osnivanje kompanije, uslovima privređivanja, statusu stranih investitora.\nPosjeta je realizovana u organizaciji Ambasade BiH u UAE, na čelu s ambasadorom Šefikom Mujkanovićem, delegacija privrednika iz UAE i Omana predvođena Sheikom Mussallimom Bin Salemom Bin Hamamom, vlasnikom kompanije Bin Ham Group.\nKompanija Bin Ham Group osnovana je prije 43 godine, posluje u oblasti naftne industrije, energetike, elektronike i mehanike, građevinske industrije, kao i poljoprivrede i turizma, te zapošljava veliki broj radnika.


Skat: Srpsko-američki odnosi dobri uprkos povremenim problemima\nAmerički ambasador u Beogradu Kajl Skat\nAmerički ambasador u Srbiji Kajl Skat rekao je danas da je prošlo 100 godina od kada se srpska zastava zavijorila na Beloj kući i da su srpsko-američki odnosi dobri uprkos povremenim problemima, ali da oni mogu biti još širi i dublji.\n"SAD vidi Srbiju kao dugogodišnjeg prijatelja, ali svaki napor da se odnosi prošire je dobrodošao", rekao je Skat u Beogradu, prilikom osnivanja Kongresa srpsko-američkog prijateljstva.\nDodao je da osnivanje Kongresa vidi kao korak u produbljivanju odnosa dve zemlje, ali da je ponekad i besan što neki mediji njegovoj zemlji pripisuju "najgore namere".\n"Jedini lek su sloboda govora i ljudi kao što ste vi, koji su spremni da brane istinu", rekao je Skat obraćajući se prisutnim članovima Kongresa.\nSrbi i Amerikanci, prema njegovim rečima, imaju "zajednički DNK, a u američkoj istoriji je duga lista uglednih građana koji imaju srpsko poreko".\n"Politika Slobodana Miloševića je srpsko-američke odnose stavila na najteži test i to se kao tamni oblak nadvija, ali moramo da idemo dalje", kazao je Skat.\nPotpredsednica Vlade Srbije Zorana Mihajlović rekla je da su Srbija i SAD uspostavile prijateljske odnose pre 137 godina i da od tada traju "nekad sa puno vrlina, a ponekad sa manje, ali traju".\n"Amerika je Srbiji dodelila milijardu dolara razvojne pomoći, uložila četiri milijarde dolara i podržava je na evropskom putu, a američke firme u Srbiji zapošljavaju oko 20.000 ljudi", rekla je Mihajlović, koja je i ministarka građevinarstva, saobraćaja i infrastrukture.\nDodala je da je posle 25 godina uspostavljena direktna avionska linija između Srbije i Amerike i da "sve to može pomoći da prijateljstvo postane jače i da se treba boriti da postane dugovečno".\nPotpredsednik Skupštine Srbije Vladimir Marinković, koji je pokrenuo inicijativu za osnivanje Kongresa, rekao je da se nada da će saradnja između dve zemlje posle osnivanja Kongresa srpsko-američkog prijateljstva biti čvršća i jača.\n"Cilj je da Kongres okupi sve ljude iz politike, privrede, kulture i drugih oblasti koji su svesni potrebe i značaja izgradnje i razvoja prijateljstva između dve zemlje i koji će intezivnije raditi na uspostavljanju boljih odnosa Amerike i Srbije iako su sada korektni", rekao je Marinković.


Branioci Arktika: Avioni MiG-31 preuzeli borbenu dužnost na arhipelagu Nova Zemlja\nPosade lovaca-presretača MiG-31BM stupile su na borbenu dužnost da čuvaju granicu u vazdušnom prostoru arhipelaga Nova Zemlja.\nAvioni MiG-31BM Odvojenog mešovitog vazduhoplovnog puka Severne flote služiće na arhipelagu Nova Zemlja. Dežurstvom će se značajno proširiti zona kontrole borbenih aviona Severne flote na Arktiku i značajno povećati kontrola vazdušnog prostora iznad Severnog morskog puta, prenosi TV Zvezda.\nProšle godine lovci-presretači MiG-31BM već su izveli niz misija za obuku sa aerodroma Rogačevo na Novoj Zemlji.\nNekoliko godina ranije, na Novoj Zemlji, protivvazdušni raketni puk 45. Armije vazduhoplovstva i PVO Severne flote, naoružan protivavionskim raketnim sistemom S-400 "Triumf", preuzeo je borbenu dužnost da zaštiti vazdušni prostor ruskog Arktika.\nAvioni MiG-31BM su savremena verzija supersoničnog lovca-presretača velikog dometa. Dizajniran je za otkrivanje i uništavanje vazdušnih ciljeva na izuzetno malim, malim, srednjim i velikim nadmorskim visinama, u bilo koje doba dana i u bilo kojim vremenskim uslovima.\nU Srbiju je sinoć avionom Er Srbije "erbas A330" stigao kontingent sa još 500.000 vakcina kineskog Sinofarma, a na beogradskom aerodromu „Nikola Tesla“ pošiljku je dočekao predsednik Srbije Aleksandar...\nRuski ambasador u Londonu: Velika Britanija od Rusije stvara neprijatelja bez ikakvih osnova\n„Svaki dan sam u prilici da pročitam ogromne količine gadosti u britanskim medijima“\nZaharova: Problemi sa evropskom solidarnošću ispali kao prljav veš iz korpe\nUmesto da misle na zdravlje svojih stanovnika i donose odluke u skladu sa njihovim potrebama, evropske zemlje igraju političku igru oko vakcina, izjavila je portparol Ministarstva spoljnih poslova Marija...\nNovinari koji rade u inostranim poslovnicama u Rusiji mogu se dodati u registar stranih agenata ako se smatra da su obavljali aktivnosti „nespojive sa njihovom profesijom“, poput učešća u...


Borenović pozvao Dodika da se izvini Davoru Dragičeviću\nPredsjednik PDP-a Branislav Borenović osudio je izjavu predsjednika Republike Srpske Milorada Dodika da je “neko spreman da ovdje kaže da treba ukinuti Republiku Srpsku”, te da će se on “boriti protiv svakoga ko hoće da ukine Republiku Srpsku, pa i Davora Dragičevića, koji to radi, zloupotrebljavajući proteste”.\nPrema Borenovićevim riječima, izreći da je borba za istinu i pravdu nekakvo rušenje RS, je “najveća uvreda same RS, njenih institucija i temeljnih vrijednosti, pa i samih ljudi koji u njoj žive”, saopšteno je iz PDP-a.\nOn je naveo da ovakve izjave, “lišene humanosti”, ne priliče poziciji predsjednika RS i pozvao ga da uputi izvinjenje Davoru Dragičeviću.\nBorenović je istakao da je ljudski život, prema Ustavu RS, ali i prema osnovnom načelu ljudskog dostojanstva – neprikosnoven.\nPredsjednik RS Milorad Dodik izjavio je da je tragičan slučaj stradanja Davida Dragičevića iz Banjaluke “skrenuo u politizaciju” i da se manipuliše njegovom smrću.\nOn je poručio da će se boriti protiv svakoga ko hoće da ukine RS, pa i Davora Dragičevića “koji to radi zloupotrebljavajući proteste”, dodavši da slučaj stradanja mladića treba da riješi tužilaštvo, a ne predsjednik RS.\n#branislav borenović#milorad dodik#davor dragičević